pythainlp/thai-wiki-dataset-v4 huggingface dataset:
ปลาทูน่า

ทูน่า หรือ ปลาโอ เป็นปลาทะเลในเผ่า Thunnini ซึ่งเป็นกลุ่มย่อยของวงศ์ปลาอินทรี (แมคเคอเรล) Thunnini ประกอบด้วย 15 สปีชีส์ใน 5 สกุล โดยแต่ละชนิดมีขนาดและความยาวแตกต่างกันมาก ตั้งแต่ ปลาทูน่าหัวกระสุน (ความยาวสูงสุด 50 ซม., น้ำหนัก 1.8 กก.) จนถึง ปลาทูน่าครีบน้ำเงินแอตแลนติก (ความยาวสูงสุด 4.6 ม., น้ำหนัก 684 กก.) ครีบน้ำเงินแอตแลนติกมีความยาวเฉลี่ย 2 เมตร และเชื่อกันว่ามีอายุยืนยาวถึง 50 ปี ทูน่าจัดเป็นปลาเศรษฐกิจที่มีความสำคัญ เพราะเนื้อของปลาทูน่ามีสีชมพูหรือแดงเข้ม ต่างจากปลาทั่วไปที่มักจะมีเนื้อสีขาว โดยนิยมนำมาทำเป็นปลากระป๋อง หรือปรุงสดต่าง ๆ เช่น ซาซิมิ
ปลาทูน่า มีลักษณะรวม คือ อาศัยอยู่เป็นฝูงในทะเลหรือมหาสมุทรห่างจากชายฝั่ง มีรูปร่างเพรียวคล้ายกระสวย บริเวณฐานครีบหูมีกลุ่มเกล็ดเล็ก ๆ ครีบหางเว้าลึก เป็นปลาที่ว่ายน้ำได้รวดเร็วว่องไวมาก
ศัพทมูลวิทยา.
คำว่า "ทูน่า" มาจากคำในภาษาสเปนว่า "atún" < ภาษอาหรับอันดาลูซีอา "at-tūn" แผลงจาก "อัตตูน" [อาหรับสมัยใหม่ ] : 'ปลาทูน่า' < ภาษาละตินสมัยกลาง "thunnus" "" มาจาก ที่ใช้เรียกปลาทูน่าครีบน้ำเงินเหนือ ซึ่งแปลงมาจากคำว่า "thýnō" หมายถึง "ที่พุ่ง; ที่โผ"
ส่วนคำว่า "ปลาโอ" ซึ่งเป็นชื่อในภาษาไทย จะหมายถึง ปลาทูน่าขนาดเล็ก ขนาดโดยเฉลี่ยประมาณ 40-100 เซนติเมตร
* วงศ์ Scombridae
** เผ่า Thunnini: ปลาทูน่า
*** สกุล "Allothunnus:" 
*** สกุล "Auxis:" 
*** สกุล "Euthynnus:" 
*** สกุล "Katsuwonus:" ปลาทูน่าท้องแถบ
*** สกุล "Thunnus:" ปลาอัลบาคอร์, ปลาทูน่าแท้
**** สกุลย่อย "Thunnus (Thunnus)": กลุ่มปลาทูน่าครีบน้ำเงิน
**** สกุลย่อย "Thunnus (Neothunnus)": กลุ่มปลาทูน่าครีบเหลือง
การจำแนก.
ปลาทูน่า ชนิดที่ใหญ่ที่สุดในโลก คือ ปลาทูน่าครีบน้ำเงินเหนือ มีความยาวตั้งแต่ปลายหัวจรดหาง 458 เซนติเมตร น้ำหนัก 684 กิโลกรัม โดยปลาทูน่าจัดเป็นปลาที่ว่ายน้ำได้รวดเร็วมาก เพราะมีรูปร่างเหมือนตอร์ปิโด สามารถว่ายน้ำได้เร็ว 70-74 กิโลเมตร/ชั่วโมง เป็นรองเพียงปลากระโทงแทง ซึ่งเป็นปลาที่ว่ายน้ำได้เร็วที่สุดในโลกเท่านั้น
ด้านประกอบมุมฉาก

ด้านประกอบมุมฉาก (cathetus, พหูพจน์: catheti) คือด้านของรูปสามเหลี่ยมมุมฉากที่อยู่ติดกับมุมฉาก ซึ่งมีสองด้าน อีกด้านที่เหลือจะเรียกว่าด้านตรงข้ามมุมฉาก ถ้ารูปสามเหลี่ยมมุมฉากไม่เป็นรูปสามเหลี่ยมหน้าจั่ว ด้านประกอบมุมฉากทั้งสองจะมีความยาวไม่เท่ากัน และทำให้เกิดความแตกต่างระหว่าง "ด้านประกอบมุมฉากหลัก" ที่ยาวกว่า กับ "ด้านประกอบมุมฉากรอง" ที่สั้นกว่า
ความยาวของด้านประกอบมุมฉาก สามารถคำนวณได้จากความสัมพันธ์กับความยาวของด้านตรงข้ามมุมฉากในทฤษฎีบทพีทาโกรัส
เคลลี โรว์แลนด์

เคเลนเดรีย ทรีน โรว์แลนด์  เกิดเมื่อวันที่ 11 กุมภาพันธ์ ค.ศ. 1981 เป็นนักร้องแนวอาร์แอนด์บีชาวอเมริกัน นักเขียนเพลง นักเต้น และนักแสดง เป็นสมาชิกวงอาร์แอนด์บีที่มีชื่อเสียง วงเดสทินีส์ไชลด์
เธอได้มีผลงานเดี่ยวชุดแรก “Simply Deep” ที่มียอดขายกว่า 2.5 ล้านก๊อปปี้ และมีเพลงดังอย่าง “Dilemma” ที่เธอร้องคู่กับ Nelly จนกลายเป็นเพลงฮิตอันดับ 1 ในชาร์ทบิลบอร์ด 10 สัปดาห์ซ้อน และยังคว้ารางวัลแกรมมีมาครองได้อีกด้วย 
นอกจากนี้เคลลี ยังเคยเดินทางมาเป็นพิธีกรในงานประกาศรางวัลเอ็มทีวี เอเชีย อวอร์ดส 2006 ที่กรุงเทพ คู่กับหวังลี่หง นักร้องจากไต้หวันอีกด้วย
ผลงานเดี่ยวชุดที่ 2 “Ms. Kelly” (มิส เคลลี่)ในอัลบั้มนี้เคลลีได้ร่วมงานกับศิลปิน, ทีมงานนักแต่งเพลงและโปรดิวเซอร์ระดับซุปเปอร์สตาร์มากมาย อาทิเช่น Polow Da Don (ผู้อยู่เบื้องหลังความสำเร็จของเพลง “London Bridge” ของ เฟอร์กี้), Sean Garrett (จากซิงเกิลฮิต “Ring The Alarm” ของ บียอนเซ่ และ “Yeah” ของอัชเชอร์), Scott Storch (ที่เคยร่วมงานกับ บียอนเซ่, คริสติน่า อากีเลร่า และ 50 เซ็นต์), Rockwilder (ที่เคยร่วมงานกับเดสทินีส์ไชลด์, เจย์-ซี, มิสซี เอลเลียต) และ Billy Mann (ที่เคยร่วมงานกับสติง, เซลีน ดิออน , ริคกี้ มาร์ติน) โดยซิงเกิลแรกในอัลบั้มนี้ได้แก่ “Like This” ที่ได้แขกรับเชิญอย่าง Eve ร่วมเติมสีสันให้กับเพลงนี้อีกด้วย และในปี 2010 ได้ร่วมงานกับ David Guetta ดีเจและโปรดิวเซอร์ชื่อดัง ผลิตเพลง When Love Take Over ออกมายอดดาวน์โหลดมากกว่า 10 ล้านดาวน์โหลด และต่อมาในปี 2011 ได้ปล่อยอัลบั้มใหม่ชุดที่ 3 "Here I Am" ด้วยเพลงเปิดตัว "Motivation" ซึ่งได้ แรบเปอร์ชื่อดังอย่าง Lil Wayne มาสร้างสีสันในเพลงนี้ด้วย และผลงานชุดนี้ เป็นการร่วมงานกันกับ ต้นสังกัดใหม่ UMG Record ภายใต้ Universal Music America และได้ร่วมงานกับโปรดิวเซอร์ชื่อดัง อาทิ Rodney Jerkins, Guetta, Jim Jonsin, Hit-boy, RedOne และ The Runners ซึ่งเพลง Motivation นั้นได้ไต่อันดับใน Billboard Top 100 ด้วย
มิถุนายน 2014 บียอนเซ่และเคลลี โรว์แลนด์ ได้ร่วมงานกับ มิเชลล์ วิลเลียมส์ เพื่อนร่วมวงเดสทินีส์ไชลด์อีกครั้ง ในซิงเกิล Say Yes เป็นซิงเกิลของมิเชลล์ ภายใต้ค่ายเพลงอิสระ เอ็นเตอร์เทนเมนต์วัน (อีวัน)
วัดบางพลีใหญ่ใน

วัดบางพลีใหญ่ใน พระอารามหลวง หรือที่นิยมเรียก “วัดหลวงพ่อโต” เป็นชื่อของวัดพระอารามหลวงชั้นตรีที่มีประวัติความเป็นมาอันยาวนานและมีชื่อเสียงแห่งหนึ่งของอำเภอบางพลี จังหวัดสมุทรปราการ เพราะเป็นวัดที่ใช้ประดิษฐานหลวงพ่อโตซึ่งเป็นพระพุทธรูปสมัยสุโขทัยปางมารวิชัย 
ประวัติ.
วัดบางพลีใหญ่ในตั้งอยู่ทางทิศตะวันออกของจังหวัดสมุทรปราการ วัดนี้อยู่ริมคลองสำโรง ห่างจากประตูน้ำสำโรงประมาณ 13 กิโลเมตร มีเนื้อที่ 40 กว่าไร่
ทางประวัติศาสตร์ พระนเรศวรทรงยาตรากองทัพ ขับไล่ข้าศึกมาทางทิศตะวันออก ของกรุงศรีอยุธยา มาถึงตำบลหนึ่งไม่ปรากฏนาม ทางทำพิธีพลีกรรมบวงสรวงตามตำรับพิชัยสงคราม เมื่อชนะสงครามแล้ว พระองค์ทรงกลับมาสร้างพลับพลานี้และเรียกชื่อวัดนี้ว่า วัดพลับพลาชัยชนะสงคราม ต่อมาเรียกชื่อตำบลที่ทำพิธีพลีกรรมบวงสรวงว่า ตำบลบางพลี จึงเรียกวัดพลับพลาชัยชนะสงครามว่า วัดบางพลี ต่อมามีพระองค์ใหญ่คือหลวงพ่อโต มาประดิษฐานในอุโบสถ และมีวัดบางพลีใหญ่กลางอยู่ด้านนอก จึงเรียกวัดพลับพลาชัยชนะสงครามว่า "วัดบางพลีใหญ่ใน" หรือ "วัดหลวงพ่อโต" มาจนตราบเท่าทุกวันนี้
รายนามเจ้าอาวาส.
รูปที่ 1 พระอธิการจันทร์
รูปที่ 2 พระอธิการดำ
รูปที่ 3 พระอธิการจันทร์
รูปที่ 4 พระอธิการเสม
รูปที่ 5 พระอธิการไสว
รูปที่ 6 พระปลัดกุ่ย สุทัศโน
รูปที่ 7 พระมหารัตน์
รูปที่ 8 พระครูพิศาลสมวัตต์ (ม้วน สุเมโธ งามขำ)
รูปที่ 9 พระครูวุฒิธรรมสุนทร (พุธ แย้มสบาย)
รูปที่ 10 พระครูโสภณธรรมานุกูล
รูปที่ 11 พระเทพสมุทรวัชราจารย์ (จรัญ สิริธมฺโม วงษ์ดี) วิทยฐานะ น.ธ.เอก (เจ้าอาวาสองค์ปัจจุบัน)
ตำแหน่งปัจจุบัน
- เจ้าคณะจังหวัดสมุทรปราการ
- เจ้าอาวาสพระอารามหลวง
ภาษาทซัต

ภาษาทซัต (Tsat) หรือภาษาอุทซัต หรือ ภาษาหุยฮุย  หรือ ภาษาจามไหหลำ (海南占語) เป็นภาษาที่ใช้พูดบนเกาะไหหลำ ประเทศจีน โดยชาวอุตซุล อยู่ในตระกูลออสโตรนีเซียน สาขามาลาโย-โพลีเนเซีย ใกล้เคียงกับภาษาจาม ที่ใช้พูดในเวียดนามปัจจุบัน ภาษานี้เป็นภาษาเดียวในสาขามาลาโย-โพลีเนเซียที่มีเสียงวรรณยุกต์ ซึ่งน่าจะเป็นผลจากการติดต่อกับผู้พูดภาษาจีนและภาษาไหลหรือหลีในเกาะไหหลำ
เพชรงาม ชูวัฒนะ

เพชรงาม ชูวัฒนะ หรือ สว่าง ตาจุมปา (27 ธันวาคม พ.ศ. 2502 – 10 กันยายน พ.ศ. 2538) รวมอายุได้ 36 ปี สถิติการชก 28 ครั้ง ชนะ 20 (น็อค 12) เสมอ 1 แพ้ 7
ศิรพันธ์ วัฒนจินดา

ศิรพันธ์ วัฒนจินดา (เกิด 22 พฤษภาคม พ.ศ. 2525) ชื่อเล่น นุ่น เป็นนักแสดงหญิงชาวไทย มีผลงานที่สร้างชื่อเสียงจากภาพยนตร์เรื่อง "เพื่อนสนิท" (2548)
ประวัติ.
จบการศึกษาระดับประถมศึกษา โรงเรียนอนุบาลลำปาง จบการศึกษาระดับมัธยมศึกษาจากโรงเรียนบุญวาทย์วิทยาลัย และระดับปริญญาตรีจากคณะวิศวกรรมศาสตร์ มหาวิทยาลัยเชียงใหม่ สาขาวิศวกรรมอุตสาหการ
ชีวิตส่วนตัวสมรสกับ พิพัฒน์ อภิรักษ์ธนากร พิธีกรและนักออกแบบ หลังจากคบหาดูใจกันมาทั้งหมด 8 ปี เมื่อวันที่ 23 สิงหาคม พ.ศ. 2558
กองบินตำรวจ

กองบินตำรวจ (บ.ตร.)  เป็นหน่วยงานในสังกัดสำนักงานตำรวจแห่งชาติ โดยมีสายการบังคับบัญชาขึ้นตรงต่อสำนักงานผู้บัญชาการตำรวจแห่งชาติ
ประวัติ.
จุดเริ่มต้น.
ในยุคเริ่มต้น พ.ศ. 2493 กองบินตำรวจเป็นเพียงหน่วยบิน จัดตั้งขึ้นเพื่ออำนวยความสะดวกเจ้าหน้าที่ตำรวจในการรักษากฎหมายในยุคนั้น โดยเริ่มต้นซื้ออากาศยานลำแรกคือ Hiller Model 360 และจัดเก็บอากาศยานไว้ที่สนามเสือป่า รับคำสั่งในการปฏิบัติงานจากกองตำรวจนครบาลวังปารุสกวัน
สัญลักษณ์.
เครื่องหมายประจำกองบินตำรวจ มีลักษณะเป็นรูปโล่ ซึ่งเป็นองค์ประกอบอย่างหนึ่งของตราอาร์ม มีขนาดกว้าง 8 เซนติเมตร และยาว 9 เซนติเมตร เป็นผ้าหรือสักหลาดพื้นเป็นสีดำ ภายในประกอบด้วย
ความหมายของเครื่องหมายประจำกองบินตำรวจ (Patch of Police Aviation Division) หมายถึง เป็นหน่วยงานที่สังกัดสำนักงานตำรวจแห่งชาติที่สามารถสนับสนุนการปฏิบัติภารกิจทางอากาศภายในราชอาณาจักรไทยให้กับหน่วยงานในสังกัดสำนักงานตำรวจแห่งชาติและหน่วยงานราชการอื่นๆ ตามที่ร้องขอ เพื่อประโยชน์สุขของประชาชนแห่งราชอาณาจักรไทย โดยไม่หวังผลตอบแทน ภายใต้สถานการณ์ปกติ วิกฤติ และฉุกเฉิน เปรียบได้ดั่งอัศวินขี่ม้าขาวมาช่วยบำบัดทุกข์บำรุงสุขให้แก่ประชาชนอย่างเท่าเทียมกันตามคำขวัญของกองบินตำรวจ ที่ยึดถือปฏิบัติกันมาช้านานที่ว่า "จะปิดทองหลังองค์พระปฏิมา" 
เครื่องหมายประจำกองบินตำรวจ สามารถปรับเปลี่ยนสีของเครื่องหมายเป็นสีดำได้เมื่อใช้ประกอบกับเครื่องแบบสนามสีเขียว และสีลายพราง (ABU Tiger Stripe)
ผู้มีสิทธิ์ประดับเครื่องหมายนี้ ได้แก่ ผู้ทำการในอากาศทุกนาย และเจ้าหน้าที่กู้ภัยของกองบินตำรวจ ที่สวมใส่ชุดปฏิบัติการ (Flight Suit) ข้าราชการตำรวจและลูกจ้าง ที่สวมใส่เครื่องแบบสนามสีเขียว และสีลายพราง (ABU Tiger Stripe)
โครงสร้าง.
โครงสร้างภายใน.
โครงสร้างภายในหน่วยของกองบินตำรวจไปกอบไปด้วย
โครงสร้างฝูงบินหน่วยบินตำรวจ.
หน่วยบินตำรวจที่ตั้งอยู่ตามต่างจังหวัด มีจำนวน 22 หน่วยบิน สังกัด 4 ฝูงบิน จากทั้งหมด 6 ฝูงบิน
สนามบินกองบินตำรวจ.
สนามบินกองบินตำรวจ เป็นสนามบินเฮลิคอปเตอร์หลักของกองบินตำรวจภายในกองบินตำรวจ แขวงท่าแร้ง เขตบางเขน กรุงเทพมหานคร ใช้สำหรับเป็นลานบินขึ้นลงของเฮลิคอปเตอร์ตำรวจจากโรงเก็บเครื่องบินไปปฏิบัติการในพื้นที่ต่าง ๆ รวมถึงใช้ในการรับส่งตัวผู้ต้องหา และการรับส่งเจ้าหน้าที่ตำรวจที่ได้รับบาดเจ็บจากการปฏิบัติงานส่งต่อไปยังโรงพยาบาลตำรวจ 
สิ่งอำนวยความสะดวก.
สนามบินกองบินตำรวจ ประกอบไปด้วย ทางวิ่งความยาวประมาณ ความกว้างประมาณ ทางขับ โรงเก็บเฮลิคอปเตอร์จำนวน 4 หลัง และหอบังคับการบินสำหรับปฏิบัติการควบคุมการบิน แนะนำ และเคลียร์พื้นที่การบินขึ้นลงของสนามบินกองบินตำรวจ
หินกรวดมน

หินกรวดมน  จัดอยู่ในประเภทหินตะกอน เป็นหินเนื้อหยาบเกิดจากตะกอนของหิน กรวด ทราย ถูกกระแสน้ำพัดพามารวมกัน สารละลายในน้ำใต้ดินทำตัวเป็นซิเมนต์ประสานให้อนุภาคใหญ่เล็กเหล่านี้ เกาะตัวกันเป็นก้อนหิน (หินที่ประกอบด้วย Grain ขนาดเส้นผ่าศูนย์กลางโตกว่า 2 มิลลิเมตรอยู่มากกว่า 25%ของ Grain ทั้งหมด และจะต้องมึความกลมมนอีกด้วย) ในปัจจุบันใช้ตกแต่งสวน
เอกลักษณ์การบวก

ในทางคณิตศาสตร์ เอกลักษณ์การบวก ของเซตที่มีการดำเนินการของการบวก คือสมาชิกในเซตที่บวกกับสมาชิก "x" ใด ๆ แล้วได้ "x" เอกลักษณ์การบวกตัวหนึ่งที่เป็นที่คุ้นเคยมากที่สุดคือจำนวน 0 จากคณิตศาสตร์มูลฐาน แต่เอกลักษณ์การบวกก็สามารถมีในโครงสร้างทางคณิตศาสตร์อื่น ๆ ที่นิยามการบวกเอาไว้ เช่น ในกรุปหรือริง
นิยามทั่วไป.
ให้ "N" เป็นเซตที่มีคุณสมบัติปิดภายใต้การดำเนินการของการบวก ซึ่งเขียนแทนด้วยเครื่องหมาย +
เอกลักษณ์การบวกของ "N" คือ สมาชิก "e" ที่ทำให้เงื่อนไขนี้เป็นจริง สำหรับทุกสมาชิก "n" ในเซต "N"
"e" + "n" = "n" = "n" + "e"
0 + 5 = 5 = 5 + 0
0 + "n" = "n" = "n" + 0
<math>\mathbf{0} = \begin{pmatrix}0 & 0 \\ 0 & 0\end{pmatrix}</math>
การพิสูจน์.
เอกลักษณ์การบวกมีเพียงหนึ่งเดียวในกรุป.
กำหนดให้ ("G", +) เป็นกรุปหนึ่ง และให้ 0 กับ 0' ในเซต "G" เป็นตัวแทนของเอกลักษณ์การบวก ดังนั้นสำหรับสมาชิก "g" ใด ๆ ในเซต "G"
0 + "g" = "g" = "g" + 0 และ
0' + "g" = "g" = "g" + 0'
ซึ่งสามารถทำให้
0 + (0') = (0') = (0') + 0 
จะได้ว่า 0 = 0' นั่นคือ 0 กับ 0' คือค่าเดียวกัน
เอกลักษณ์การบวกและเอกลักษณ์การคูณ แตกต่างกันในริงที่ไม่อยู่ในภาวะชัด.
กำหนดให้ "R" คือริงหนึ่ง และสมมติให้เอกลักษณ์การบวก 0 กับเอกลักษณ์การคูณ 1 มีค่าเท่ากัน นั่นคือ 0 = 1 ดังนั้นสำหรับสมาชิก "r" ใด ๆ ในริง "R"
"r" = "r" × 1 = "r" × 0 = 0
พิสูจน์ได้ว่า "R" มีภาวะชัด (trivial) นั่นคือ "R" = {0} (มีสมาชิกเพียงตัวเดียวคือ 0) ในทางกลับกันจะได้ว่า เมื่อ "R" ไม่อยู่ในภาวะชัด ดังนั้น 0 จะไม่เท่ากับ 1 หมายความว่าเอกลักษณ์การบวกและเอกลักษณ์การคูณไม่เท่ากันนั่นเอง
นิวเวฟ

นิวเวฟ  เป็นแนวเพลงป็อปร็อกที่เกิดขึ้นในช่วงปลายคริสต์ทศวรรษ 1970 และกลางคริสต์ทศวรรษ 1980 ที่ผูกพันกับพังก์ร็อก โดยทั่วไปคำนี้มีความหมายเดียวกับพังก์ร็อก ก่อนที่จะรวมกับอิเล็กทรอนิกส์ ดนตรีทดลอง ม็อด ดิสโก้ และป็อป ต่อมานิวเวฟได้มีแนวเพลงย่อยได้แก่ นิวโรแมนติกและกอทิกร็อก
ในฐานะที่เป็นแนวเพลงที่ได้รวมเอามากจากเสียงของพังก์ร็อกที่เป็นต้นฉบับ และอุปนิสัยของชนกลุ่มน้อย เช่นเน้นเพลงในเวลาสั้นและเราะรานแต่มันเป็นลักษณะซับซ้อนมากขึ้นในเพลงและเนื้อเพลงทั้ง ลักษณะทั่วไปของดนตรีนิวเวฟ นอกเหนือจากอิทธิพลของพังก์รวมถึงการใช้เครื่องสังเคราะห์เสียง และการผลิตแบบอิเล็กทรอนิกส์ รวมถึงการจัดแต่งทรงผมและศิลปะหลากหลายขึ้น ในฐานะที่คำว่านิวเวฟมักจะใช้เพื่ออธิบายเพลงซึ่งเป็นที่เล่นโวหารและพิสดาร ลวงและปรากฏที่หัวใจ ผสมผสานในการติดท่อนแบบไพเราะชัดเจน ในลักษณะรูปแบบของแนวเพลงนี้แตกต่างกันอย่างมากตั้งแต่ปี ค.ศ. 1950 ที่ช่วงเพลงร็อกกำลังฟื้นฟูในคริสต์ทศวรรษ 1960 รวมทั้งสกาและเร็กเก ไปยังถึงแนวเพลงซินธ์ป็อปซึ่งเน้นในเชิงเพลงแดนซ์
นิวเวฟถูกมองว่าเป็นหนึ่งในแนวเพลงที่ชัดเจนที่สุดในคริสต์ทศวรรษ 1980 ในเวลานั้นมันได้ประสบความสำเร็จในเชิงพาณิชย์ต่อหลายศิลปินและกลุ่มวงดนตรีในเวลานั้นที่ถูกเรียกว่าเป็นวงนิวเวฟ แนวเพลงได้อยู่ประจำช่องเอ็มทีวี และความนิยมมากของศิลปินนิวเวฟที่ได้รับการบันทึกเพียงบางส่วนต่อการเปิดเผยในช่องโทรทัศน์ แม้จะมีความสำเร็จเชิงพาณิชย์ในช่วงปี ค.ศ. 1980 ก็ได้ถูกวิพากษ์วิจารณ์ แนวเพลงเริ่มที่จะหายไปในราวปี ค.ศ. 1984 แต่ก็ไม่เคยหายไปจริง ๆ และได้รับการฟื้นตัวอย่างดีตั้งแต่คริสต์ทศวรรษ 1990 หลังจากที่ "มีความรู้สึกโหยหา" ต่อนิวเวฟที่ได้ถูกข้ามไปอย่างรวดเร็วและส่งผลให้มีอิทธิพลต่อหลายศิลปิน แนวเพลงได้รับการฟื้นฟูในปี ค.ศ. 1990 และต้นคริสต์ทศวรรษ 2000 เล็กน้อย และกลายเป็นที่นิยมอีกครั้งในปี ค.ศ. 2004 ต่อมาแนวเพลงมีอิทธิพลต่อความหลากหลายแนวเพลงอื่น
อินดีร็อก

อินดีร็อก  เป็นแนวเพลงย่อยของร็อก ที่เกิดขึ้นในสหราชอาณาจักร และในสหรัฐอเมริกาในคริสต์ทศวรรษ 1980 เป็นคำที่อธิบายถึงการผลิตและการเผยแพร่โดยค่ายเพลงใต้ดินอิสระ เช่นเดียวกับเป็นลักษณะแนวเพลงที่แรกทีมีลักษณะความหมายการผลิตเช่นนี้
เหตุผลที่ยังคงต้องอยู่กับค่ายอิสระเพื่อต่อต้านระบบทุนของค่ายเพลงใหญ่ ซึ่งค่ายใหญ่เหล่านี้มักจะผูกขาดการทำงานทั้งหมด ตั้งแต่การแต่งเพลง จนทุกขั้นตอน และความจงรักภักดีต่อระบบ DIY นี้เอง ก็ทำให้กิจการของค่ายอิสระเติบโตขึ้นได้ แนวเพลงอินดีร็อกมีอิสระในการค้นหาแนวเพลงใหม่ อารมณ์และสาระเนื้อเพลงที่ไม่ปรากฏทั่วไปกับกลุ่มผู้ฟังกระแสหลัก ที่ไม่คำนึงถึงความชอบของผู้ฟังมากนัก และยังเป็นต้นแบบของเพลงใต้ดินอเมริกันและเพลงออลเทอร์นาทิฟร็อก ในคริสต์ทศวรรษ 1980 ซึ่งแนวเพลงอินดีร็อกก็ต่างจากออลเทอร์นาทิฟร็อกในช่วงเวลาต่อมาที่วงอย่างเนอร์วาน่า ก้าวเข้าสู่กระแสหลัก
ในยุคคริสต์ทศวรรษ 1990 แนวเพลงอินดีร็อกพัฒนาแนวทางและมีความใกล้ชิดกับแนวเพลงอย่าง อินดีป็อป, ดรีมป็อป, นอยส์-ป็อป, โล-ไฟ, แมธร็อก, โพสต์-ร็อก, สเปซร็อก และอีโม ที่ยังคงก้าวอยู่ในกระแสเพลงใต้ดินเป็นพิเศษ
โนเวฟ

โนเวฟ  เป็นแนวเพลงที่มีช่วงอายุสั้น ๆ ได้รับอิทธิพลมาจากอาร์ตมิวสิก และยุคศิลปะที่รุ่งเรืองในช่วงสั้น ๆ ในนิวยอร์ก ในช่วงปลายทศวรรษที่ 70 และต้นยุคทศวรรษที่ 80 ควรคู่ไปกับแนวย่อยของวัฒนธรรมพังค์ร็อก คำว่าโนเวฟ เป็นคำถากถางที่ปฏิเสธ การได้รับความนิยมของนิวเวฟ ดังนั้นคำว่าโนเวฟ จึงไม่ได้เจาะจงเฉพาะถึงแนวเพลงเท่านั้น 
มีหลาย ๆ อย่างที่ โนเวฟนั้นมีความหมายที่ไม่ชัดเจนเกี่ยวกับแนวดนตรี มีหลาย ๆ วง ที่ต่างกันอย่างสิ้นเชิงอย่าง ฟังค์, แจ๊ส, พังค์ร็อก, อวองต์การ์ด และแนวเพลงทดลอง ที่กล่าวมานั้นก็มีความหมายร่วมของดนตรีแนวโนเวฟ อย่างเช่น ทำนองเพลงที่กัดกร่อน, การเคลื่อนของจังหวะที่ซ้ำ ๆ และ มีแนวโน้มว่าจะเน้นที่ texture ของดนตรีมากกว่าเมโลดี้ ส่วนเนื้อเพลงนั้นจะไปในทางปฏิวัติ และ การเผชิญหน้าต่อสิ่งหนึ่ง
ซีจีพลัส

ซีจีพลัส  นิตยสารที่สนับสนุนผลงานทางด้านกราฟิกและมัลติมีเดียของไทยรวมไปถึงนักศึกษานักเรียนและบุคคลทั่วไปที่มีความคิดสร้างสรรค์ ชื่นชอบศิลปะยุคดิจิตอล ทาง CG+ magazine จะนำเสนอไอเดีย ความคิด ผลงาน ต่างๆจากดีไซน์เนอร์ นักออกแบบที่มีชื่อเสียงทั้งในและต่างประเทศ โดยเน้นประเทศไทยและประเทศเพื่อนบ้านในภูมิภาคเอเชียเป็นหลัก โดยมี อรรถกร อินทกรณ์ เป็นบรรณาธิการบริหาร
CG+ฉบับแรกเริ่มวางจำหน่ายช่วงปลายเดือนพฤษภาคม ปี พ.ศ. 2550 จุดกำเนิดของ CG+ มาจากการอยากจะยกระดับให้กับคนทำงานด้าน Graphic มาแชร์ความรู้และมีเวทีในการแสดงออกมากขึ้น คล้ายกับนิตยสารด้าน Graphic ของต่างประเทศ เช่น Computer Arts หรือ IdN เนื้อหาหลักๆของ CG+ จะประกอบด้วย ข่าวสารในวงการ Graphic, Tutorial การสอนเทคนิคและ Tip ต่างๆในการทำงาน รวมไปถึง บทสัมภาษณ์และนำเสนอผลงานดีไซน์เนอร์-ศิลปิน ซึ่งดีไซน์เนอร์ที่ทาง CG+ เคยสัมภาษณ์และนำผลงานมาลง ก็เช่น 8e88 Graphic, กลุ่ม B.O.R.E.D, Creative Buffalo, สกาล ศรีสุวรรณ ฯลฯ
เท่ง โหน่ง คนมาหาเฮีย

เท่ง โหน่ง คนมาหาเฮีย เป็นภาพยนตร์ไทยแนวตลก ออกฉายเมื่อวันที่ 31 พฤษภาคม พ.ศ. 2550 เป็นผลงานการกำกับชิ้นแรกของ เท่ง เถิดเทิง และโหน่ง ชะชะช่า และทั้งสองยังเป็นนักแสดงนำของภาพยนตร์เรื่องนี้อีกด้วย
เนื้อเรื่องย่อ.
สองเพื่อนสนิท เท่ง (พงษ์ศักดิ์ พงษ์สุวรรณ) และ โหน่ง (ชูศักดิ์ เอี่ยมสุข) พนักงานขับรถธรรมดาประจำคาเฟ่แห่งหนึ่ง ทั้งสองได้รับคำสั่งจาก เฮียเปี๊ยก (ไพโรจน์ ใจสิงห์) มาเฟียรุ่นเก๋าเพื่อจัดส่งตุ๊กตาอาแป๊ะนั่งตกปลาไปให้กับ เฮียสี่ (แอนดี้ เขมพิมุก) มาเฟียรุ่นใหม่ไฟแรง ถึงถิ่นที่หาดตาปุ่น โดยที่ทั้งสองไม่ทราบเหตุผลของคำสั่งและไม่ทราบว่าตุ๊กตาอาแป๊ะนั่งตกปลานี้มีความสำคัญอย่างไร
ภารกิจครั้งนี้ทั้งสองจะต้องพบปะกับ นวล (ทศรส พ่วงรอด) นักฆ่าฝีมือดีทั้งในเรื่องการฆ่าคนตามใบสั่งพอ ๆ กับความเป็นเลิศในการเล่นมายากลที่เฮียเปี๊ยกส่งมาให้จัดการปิดปากแพะอย่างเท่งโหน่ง หลังเสร็จสิ้นภารกิจ รวมไปถึง หมวดน้ำตาล (จิรดา โยฮารา) พร้อม จ่าแม้น (อิศรา อิศรางกูร ณ อยุธยา) และ จ่าแว่น (อิทธิพล สุริยะอรุณโชติ) คู่หูและหน่วยปฏิบัติการพิเศษชุดใหญ่จากกรมตำรวจ เพื่อเฝ้าสังเกตความเคลื่อนไหวของเท่งและโหน่งที่กำลังรวบรวมหลักฐานเพื่อจัดการกับเฮียเปี๊ยกและเฮียสี่
หยก

หยก  คือชื่อที่ใช้เรียกหินซึ่งเป็นอัญมณีอันล้ำค่ามากชนิดหนึ่ง โดยเฉพาะชาวจีนถือว่าหยกเป็นเจ้าแห่งหินมีค่าทั้งมวล
ในอดีตเข้าใจกันว่าหยกมีเพียงชนิดเดียว ต่อมาเมื่อมนุษย์มีความรู้ทางด้านเคมีมากขึ้น จึงสามารถแยกหยกได้เป็น 2 ชนิด คือ
กรดไฮโดรโบรมิก

กรดไฮโดรโบรมิก  เป็นสารละลายของแก๊สไฮโดรเจนโบรไมด์ กรดไฮโดรโบรมิกเป็นกรดที่สามารถกัดกร่อนรุนแรง มีค่า pKa ประมาณ -9 ลักษณะของกรดไฮโดรโบรมิก เป็นกรดไฮโดร (กรดที่มีองค์ประกอบ 2 อย่างคือ ไฮโดรเจนและอโลหะ ในที่นี้คือโบรมีน)
การใช้ประโยชน์.
ส่วนใหญ่ใช้ในการผลิตสารประกอบอนินทรีย์ของโบรไมด์ โดยเฉพาะกับสังกะสี แคลเซียมและโซเดียม และยังใช้ในการสังเคราะห์สารประกอบอินทรีย์ของโบรมีน อีเทอร์สามารถถูกตัดได้ด้วย HBr นอกจากนี้ HBr สามารถเร่งปฏิกิริยาแอลคิเลชัน และการสกัดแร่ สารประกอบสำคัญทางอุตสาหกรรมที่ผลิตจากกรดไฮโดรโบรมิกได้แก่ แอลลิล โบรไมด์ เตตระโบรโมบิสฟีนอล และกรดโบรโมอะซีติก HBr มีความเป็นเอกลักษณ์คือสามารถเกิดปฏิกิริยาเติมกับแอลคีนแบบแอนติ-มาร์คอฟนิคอฟได้เมื่อมีเปอร์ออกไซด์อยู่ด้วย
การสังเคราะห์.
กรดไฮโดรโบรมิกเตรียมได้จากปฏิกิริยาระหว่าง Br2, SO2 และน้ำ
 Br2 + SO2 + 2 H2O → H2SO4 + 2 HBr
การเตรียมอีกแบบหนึ่งใช้ ไฮโดรเจนโบรไมด์ ที่แห้งมาละลายน้ำ
ในทางอุตสาหกรรมเตรียมโดยนำโบรมีนไปทำปฏิกิริยากับกำมะถัน หรือ ฟอสฟอรัส และน้ำ และผลิตได้ด้วยเคมีไฟฟ้าด้วย นอกจากนั้นยังผลิตได้จากการนำโบรไมด์ไปทำปฏิกิริยากับกรดที่ไม่ออกซิไดส์เช่น กรดฟอสฟอริกหรือกรดอะซีติก กรดชนิดนี้มีขายทางการค้าที่ความเข้มข้นและความบริสุทธิ์หลายระดับ
การสังเคราะห์อีกวิธีคือการใช้กรดซัลฟิวริก (5.8M) กับโพแทสเซียมโบรไมด์
H2SO4 + KBr → KHSO4 + HBr
แต่วิธีนี้หากใช้กรดซัลฟิวริกเข้มข้นมากไปหรืออุณหภูมิสูงเกิน 75 °C จะทำให้เกิดการออกซิไดส์ HBr เป็นแก๊สโบรมีน
ภาษาโฮ

ภาษาโฮ ([/hoː ʤɐgɐr/], อักษรวรังจิติ:) เป็นภาษากลุ่มมุนดาในตระกูลภาษาออสโตรเอเชียติกที่มีผู้พูดในประเทศอินเดียประมาณ 2.2 ล้านคน (0.202% ของประชากรทั้งหมด) ตามสำมะโน ค.ศ. 2001 ภาษาโฮเป็นภาษาชนเผ่า พูดโดยชุมชนเผ่าโฮ, มุุนดา, Kolha และ Kol ในรัฐโอฑิศา รัฐฌารขัณฑ์ รัฐพิหาร รัฐฉัตตีสครห์ รัฐเบงกอลตะวันตก รัฐอัสสัม และเขียนด้วยอักษรวรังจิติ บางครั้งก็ใช้อักษรเทวนาครี อักษรละติน อักษรโอริยา และอักษรเตลูกู แม้ว่าผู้พูดภาษาแม่นิยมใช้อักษรโฮของตนเองมากกว่า
คำว่า "โฮ" มาจากศัพท์ภาษาแม่ว่า "" ซึ่งหมายถึง "มนุษย์"
ดูเพิ่ม.
<templatestyles src="Reflist/styles.css" />
ภาษาโบโฮล

ภาษาโบโฮล  เป็นภาษาถิ่นหนึ่งของภาษาเซบู ใช้พูดบนเกาะโบโฮล ประเทศฟิลิปปินส์ บางครั้งก็จัดเป็นภาษาใหม่ต่างหาก การออกเสียงต่างจากภาษาเซบูเล็กน้อย "y" ในภาษาเซบูเป็น "j" ("iya" เป็น "ija") และ "k" กลายเป็น "h" ("ako" เป็น "aho") สำเนียงที่ใช้พูดในบริเวณชายฝั่งของโบโฮลต่างจากภาษาเซบูมากที่สุด
เดนท์สุ

เดนท์สุ อิงค์ (Dentsu Inc.) เป็นบริษัทตัวแทนโฆษณาอันดับหนึ่งของประเทศญี่ปุ่น และมีสำนักงานใหญ่อยู่ที่ เมืองโตเกียว ประเทศญี่ปุ่น ส่วนเดนท์สุ ประเทศไทย (Dentsu Thailand) ถือเป็นบริษัทในเครือ Dentsu Aegis Network (DAN) ซึ่งเจ้าของก็คือ Dentsu Inc. นั่งเอง โดยเดนท์สุ ประเทศไทยนั้น มีที่ตั้งอยู่ที่ ชั้น 27-28 อาคารอื้อจือเหลียง ถนนพระรามสี่ แขวงสีลม เขตบางรัก กรุงเทพฯ 10500 ปัจจุบันมีลูกค้ารายหลักคือโตโยต้า อายิโนะโมะโต๊ะ คาโอ และบริษัทระดับโลกและระดับประเทศรายใหญ่อีกหลายเจ้า
ไทยเพรซิเดนท์ฟูดส์

บริษัท ไทยเพรซิเดนท์ฟูดส์ จำกัด (มหาชน) (ชื่อย่อหลักทรัพย์: TFMAMA; เดิมเคยมีชื่อย่อหลักทรัพย์ TF) เป็นชื่อบริษัทเอกชนที่อยู่ในเครือสหพัฒน์ ก่อตั้งขึ้นเมื่อ พ.ศ. 2515 ด้วยทุนจดทะเบียนเริ่มแรกในขณะนั้น 6 ล้านบาท ซึ่งเป็นการร่วมทุนระหว่าง บริษัทเพรซิเดนท์ เอ็นเตอร์ไพรส์ ของไต้หวัน ซึ่งเป็นผู้เชี่ยวชาญด้านเทคโนโลยีการผลิตและบริษัท สหพัฒนพิบูล จำกัด (มหาชน) ซึ่งรับผิดชอบในด้านการตลาดและการจำหน่ายสินค้า มีวัตถุประสงค์ในการก่อตั้งเพื่อผลิตบะหมี่กึ่งสำเร็จรูปภายใต้เครื่องหมายการค้า "มาม่า" โดยมีสำนักงานใหญ่แห่งแรกที่ถนนเพชรบุรีตัดใหม่ และเปิดทำการโรงงานแห่งแรกที่เขตหนองแขม กรุงเทพฯ ซึ่งหลังจากการดำเนินธุรกิจปีแรกผ่านไป หุ้นทั้งหมดได้ถูกโอนไปยังผู้ถือหุ้นคนไทยซึ่งเป็นผู้ถือหุ้นรายใหญ่มาจวบจนปัจจุบัน บริษัทได้จดทะเบียนแปลงสภาพเป็นบริษัทมหาชนจำกัด ใช้ชื่อว่า "บริษัท ไทยเพรซิเดนท์ฟูดส์ จำกัด (มหาชน)" เมื่อวันที่ 16 พฤษภาคม พ.ศ. 2537 
ทุนจดทะเบียน : ทุนจดทะเบียน 329,704,014 บาท ประกอบด้วย หุ้นสามัญ 329,704,014 ล้านหุ้น ราคาพาร์ 1 บาทต่อหุ้น ทุนชำระแล้ว 329,704,014 บาท ปัจจุบัน นาย บุณยสิทธิ์ โชควัฒนา เป็น ประธานกรรมการบริษัท นาย พิพัฒ พะเนียงเวทย์ เป็น ประธานเจ้าหน้าที่บริหาร และ รองประธานกรรมการบริษัท นาย สุชัย รัตนเจียเจริญ เป็น รองประธานกรรมการบริษัท นาย พจน์ พะเนียงเวทย์ เป็น กรรมการผู้อำนวยการ
HSDPA

HSDPA (High-Speed Downlink Packet Access) เป็นระบบเครือข่ายมือถือระบบ UMTS ซึ่งเป็นเครือข่ายมือถือรุ่นที่สาม (3G) ที่ถูกปรับปรุงสมรรถนะให้ดีขึ้น สำหรับตระกูล High-Speed Packet Access (HSPA) เช่น 3.5G, 3G+ or turbo 3G. HSDPA พัฒนาความเร็วในการดาวน์โหลด รองรับความสามารถในการส่งผ่านข้อมูลถึง 1.8 เมกะบิตต่อวินาที, 3.6 เมกะบิตต่อวินาที, 7.2 เมกะบิตต่อวินาที และ 14.4 เมกะบิตต่อวินาที HSDPA มีความเร็วของการสื่อสารสูงกว่า EDGE ถึง 36 เท่า หรือเร็วกว่า GPRS ถึง 100 เท่า ความเร็วขนาดนี้ทำให้ผู้ใช้เพลิดเพลินกับการดาวน์โหลดไฟล์ขนาดใหญ่ เมื่อปี 2013 HSDPA สามารถเพิ่มความเร็วการดาวน์โหลดได้สูงถึง 42.3 Mbit/s 
HSDPA ไม่ได้พัฒนาในส่วนของความเร็วการอัปโหลด การปรับปรุงความเร็วการอัปโหลดของ UMTS จะอยู่ในระบบ HSUPA เมื่อรวมความสามารถของ HSDPA และ HSUPA เข้าด้วยกัน จะเรียกโดยรวมว่า HSPA ซึ่ง HSPA+ เพิ่มความเร็วขึนไปถึง 337.5 Mbit/s ที่ Release 11 ของมาตรฐาน 3GPP
แอร์คาร์ด

แอร์คาร์ด  คือ อุปกรณ์โมเด็มอย่างหนึ่งที่ใช้เพื่อเชื่อมต่อเครื่องคอมพิวเตอร์ (Desktop หรือ Laptop) ของเราเข้าสู่โลกอินเทอร์เน็ตแบบไร้สายความเร็วสูงโดยผ่านโครงข่ายสัญญาณโทรศัพท์มือถือ ซึ่งในขณะที่เราเชื่อมต่อเข้าสู่โลกอินเทอร์เน็ตไปแล้วยังสามารถใช้โทรศัพท์โทร.เข้า-ออกได้ในเวลาเดียวกัน เพราะระบบมีการใช้ช่องสัญญาณคนละช่องสัญญาณกัน แต่ใช้ Cellsite เดียวกัน หรือทำหน้าที่เป็นแฟ็กซ์ไร้สายได้ด้วย ดังนั้นไม่ว่าเราจะนั่งรถ ลงเรือ หรืออยู่ที่ไหนขอมีเพียงสัญญาณโทรศัพท์มือถือก็ใช้งานได้ทั้งนั้น เหมาะสำหรับใช้งานร่วมกับคอมพิวเตอร์ทั้ง PC Notebook Laptop เพื่อเข้าสู่โลกอินเทอร์เน็ตแบบไร้สายความเร็วสูง โดยผ่านโครงข่ายสัญญาโทรศัพทืมือถือที่ใช้เทคโนโลยีที่เรียกว่า GPRSและEDGE ในปัจจุบัน
ความแตกต่างระหว่าง AirCard กับ ระบบ Wi-Fi.
Wi-Fi คือคุณสมบัติอันหนึ่งที่ทำให้เราเชื่อมต่ออินเทอร์เน็ตใดๆ ก็ได้แบบไร้สาย (Wireless LAN) ในระยะห่างไม่เกิน 100 เมตรจากตัวแม่ข่ายของ Wi-Fi นั้นๆ หากไม่มีตัวแม่ข่ายการสื่อสารข้อมูลก็จะทำไม่ได้ 
AirCard คือ โมเด็มอย่างหนึ่งที่ใช้เพื่อเชื่อมต่อเครื่องคอมพิวเตอร์เข้าสู่โลกอินเทอร์เน็ตแบบไร้สาย โดยใช้สัญญาณโทรศัพท์มือถือ ซึ่งมีการเชื่อมสัญญาณเข้ากับ Cellsite ของเสาสัญญาณโทรศัพท์มือถือ ทำให้เล่นเน็ตที่ไหนก็ได้ที่มีสัญญาณโทรศัพท์มือถือ
Class.
Class ของ Aircard ถ้าเปรียบเทียบกับคอมพิวเตอร์ก็คือ ความเร็ว CPU ที่สูงกว่า ในปัจจุบันนี้เป็น Class 12
วิธีการใช้และติดตั้ง.
ก็เพียงแค่นำซิมโทรศัพท์มือถือที่ได้เปิดบริการ GPRS แล้วมาเสียบเข้าไปในตัวแอร์การ์ดจากนั้นก็ทำการลงโปรแกรม Driver ของแอร์การ์ด ซึ่งปัจจุบันแอร์การ์ดรุ่นใหม่ๆจะมีไดท์เวอร์ที่ทำงานให้อย่างอัตโนมัติขึ้นมาเอง โดยไม่ต้องมีแผ่น Driver เหมือนดังแต่ก่อน เมื่อต้องการใช้งานหรือเข้าสู่ระบบอินเตอร์ก็แค่นำแอร์การ์ดเสียบเข้าไปในช่อง pcmcia หรือช่อง USB interface ของ Notebook จากนั้นก็คลิกโปรแกรม Connect เพื่อให้แอร์การ์ดทำการเชื่อมต่อให้เราสามารถใช้ Internet ได้ทันทีอย่างสะดวกสบาย
รายชื่อหน่วยงานสังกัดสำนักงานตำรวจแห่งชาติ

หน้านี้คือรายชื่อของหน่วยงานในสังกัดสำนักงานตำรวจแห่งชาติในปัจจุบัน
กองบัญชาการ.
ผู้บัญชาการ อัตรา พลตำรวจโท
กองบัญชาการตำรวจนครบาล.
มีพื้นที่รับผิดชอบในเขตกรุงเทพมหานคร
มีผู้บัญชาการตำรวจนครบาล อัตรา พลตำรวจโท
กองบัญชาการตำรวจภูธร.
กองบังคับการ มีผู้บังคับการ อัตรา พลตำรวจตรี
ฟองน้ำน้ำจืด

ฟองน้ำน้ำจืด  เป็นฟองน้ำจำพวกหนึ่ง จัดอยู่ในไฟลัมพอริเฟอรา ชั้นดีโมสปันกีดี จัดอยู่ในวงศ์ Spongillidae 
เป็นฟองน้ำเพียงวงศ์เดียวที่อาศัยอยู่ในน้ำจืด อยู่เป็นกลุ่มตามกิ่งก้านของพืชน้ำ หรือเศษไม้ที่อยู่ในน้ำ มองดูคล้ายเศษสิ่งของที่มีรูพรุน สีน้ำตาลหรือน้ำตาลอมเขียว ชอบน้ำที่มีออกซิเจนสูง มีสปิคุลเป็นซิลิกอน เมื่อถึงฤดูหนาว จะตายและสลายตัวไป เหลือแต่เจมมูล ซึ่งจะเจริญเป็นตัวเต็มวัยอีกในฤดูร้อน มี 24 สกุล (หรือ 23 สกุล)
กระเจี๊ยบ

กระเจี๊ยบ เป็นพืชล้มลุกอายุหลายปี เจริญเติบโตได้ดีในเขตอากาศกึ่งร้อน คือมีอุณหภูมิระหว่าง 18–35 องศาโดยประมาณ เป็นพืชที่สามารถนำมาเป็นสมุนไพรได้ เพราะมีสรรพคุณทางยาที่ช่วยรักษาเกี่ยวกับโรคกระเพาะอาหาร
ในประเทศอินเดียเรียกกระเจี๊ยบว่า ภิณฑี  ส่วนประเทศในตะวันออกกลางเรียกว่า บามียะฮ์  ส่วนในประเทศไทยนั้นเรียกแตกต่างกันไปตามภูมิภาค ภาคกลางเรียกกระเจี๊ยบเขียว กระเจี๊ยบมอญ มะเขือทวาย มะเขือมอญ ภาคเหนือเรียกมะเขือพม่า มะเขือมื่น มะเขือมอญ มะเขือละโว้ มะเขือลื่น ถิ่นกำเนิดของกระเจี๊ยบยังเป็นที่ถกเถียงระหว่างบริเวณแอฟริกาตะวันตก, เอธิโอเปีย และเอเชียใต้
ลักษณะทางพฤกษศาสตร์.
ตามลำต้นกระเจี๊ยบมีขนหยาบและมีความสูงประมาณ 1–2 เมตร ใบเป็นใบเดี่ยว คล้ายฝ่ามือเรียงสลับกัน และมีขนหยาบ ดอกมีสีเหลือง ที่โคนกลีบด้านในมีสีม่วงออกแดง ออกตามซอกใบ ก้านชูเรณูรวมกันเป็นลักษณะคล้ายหลอด ฝักคล้ายนิ้วมือผู้หญิง ตามฝักมีขนอ่อน ๆ ทั่วฝัก มีสันเป็นเหลี่ยมตามยาว 5 เหลี่ยม ฝักกระเจี๊ยบมีทรงยาวสีเขียว ฝักอ่อนมีรสชาติหวาน กรอบอร่อย ส่วนฝักแก่จะมีเนื้อเหนียว
แหล่งเพาะปลูก.
ในประเทศไทยนั้นพื้นที่ที่มีการปลูกกระเจี๊ยบมากส่วนใหญ่อยู่ในภาคกลาง มีหลายจังหวัด ได้แก่ นครปฐม ปทุมธานี นนทบุรี สุพรรณบุรี สมุทรสาคร พิจิตร กาญจนบุรี ราชบุรี ระยอง และนครนายก
การใช้ประโยชน์.
ชาวมอญนิยมใช้กระเจี๊ยบทำแกงส้ม ในอินเดียนำไปทำอาหารได้หลายชนิด เช่น แกงกระเจี๊ยบ ผัดกระเจี๊ยบใส่เครื่องเทศ เมือกในกระเจี๊ยบเป็นสารประเภทกัม (gum) และเพกทิน เมล็ดแก่นำไปทำเมล็ดกาแฟเทียมโดยนำไปคั่ว บดแล้วนำมาชงแทนกาแฟ นิยมดื่มในชาวอเมริกันเชื้อสายแอฟริกาที่อยู่ทางตอนใต้ของสหรัฐ ทางตะวันออกกลางนำไปแต่งกลิ่นกาแฟ
สรรพคุณทางยา.
กระเจี๊ยบเป็นพืชที่มีคุณสมบัติในการช่วยรักษาโรคกระเพาะอาหารและลำไส้ เพราะในฝักกระเจี๊ยบนั้นมีสารเมือกพวกเพกทิน, เมือก (mucilage) ซึ่งเกิดจากสารประกอบ acetylated acidic polysaccharide และกรดกาแลกทูโรนิก (galactulonic acid) และกัมช่วยเคลือบแผลในกระเพาะอาหารและลำไส้ไม่ให้ลุกลาม รักษาความดันให้เป็นปกติ เป็นยาบำรุงสมอง มีสรรพคุณเป็นยาระบาย
Demosponge

Demosponge (ชั้น Demospongiae) เป็นชั้นที่มีความหลากหลายที่สุดในไฟลัม Porifera ประกอบขึ้นจาก 76.2% ของสปีชีส์ฟองน้ำทั้งหมดโดยมีจำนวนสปีชีส์ทั่วโลกกว่า 8,800 (ตามข้อมูลของเวิร์ลพอริเฟอราเดตาเบส) เป็นฟองน้ำที่มีร่างกายนุ่มปกคลุมโครงร่างแข็งซึ่งมักมีขนาดใหญ่ ประกอบขึ้นจากแคลเซียมคาร์บอเนต ซึ่งอาจเป็นอรากอไนต์หรือแคลไซต์ ส่วนมากมีโครงสร้างแบบลิวโคนอยด์ โครงร่างประกอบขึ้นจากขวาก (spicule) ที่เป็นเส้นใยของโปรตีนสปอนจิน, แร่ซิลิกา, หรือทั้งสองอย่าง หากมีขวากที่เป็นซิลิกา ฟองน้ำชนิดนี้จะมีรูปร่างที่ต่างไปจากฟองน้ำแก้ว ที่ควรจะมีรูปร่างคล้ายกัน บางสปีชีส์ โดยเฉพาะที่อยู่ในแอนตาร์กติก ได้รับซิลิกาสำหรับการสร้างขวากจากการกลืนกินไดอะตอมที่มีซิลิกา
มะขามป้อม

มะขามป้อม หรือ มะขามป้อมอินเดีย (ชื่อวิทยาศาสตร์: "Phyllanthus emblica") เป็นต้นไม้ยืนต้นชนิดหนึ่ง อยู่ในวงศ์ Phyllanthaceae เป็นผลไม้ที่มีวิตามินซีสูง และมีคุณค่าทางสมุนไพรด้วย มะขามป้อมเป็นต้นไม้ประจำจังหวัดสระแก้ว มีชื่อพื้นเมืองอื่นอีกคือ กันโตด (เขมร - กาญจนบุรี) กำทวด (ราชบุรี) มะขามป้อม (ทั่วไป) มั่งลู่, สันยาส่า (กะเหรี่ยง - แม่ฮ่องสอน)
มะขามป้อมจัดเป็นผลไม้ที่มีวิตามินซีสูงที่สุด ในบรรดาผลไม้ทั้งหมด เพราะมะขามป้อมลูกเล็ก ๆ เพียงลูกเดียว ให้วิตามินซีสูงกว่าวิตามินซีสังเคราะห์ถึง 12 เท่า และมากกว่าน้ำส้มคั้นถึง 20 เท่า
ถิ่นกำเนิด.
มะขามป้อมมีถิ่นกำเนิดอยู่ในแถบเอเชียตะวันออกเฉียงใต้ เช่น ในประเทศไทย เมียนมาร์ ลาว กัมพูชา และในเอเชียใต้ เช่น ประเทศอินเดีย ปากีสถาน ศรีสังกา บังคลาเทศ นอกจากนี้ยังมีถิ่นกำเนิดในประเทศจีนตอนใต้
ลักษณะทางพฤกษศาสตร์.
เป็นไม้ยืนต้นขนาดเล็ก-กลาง สูง 8-12 เมตร ลำต้นมักคดงอ เปลือกนอกสีน้ำตาลอมเทา ผิวเรียบหรือค่อนข้างเรียบ เปลือกในสีชมพูสด ใบเดี่ยว มีลักษณะคล้ายใบประกอบคล้ายใบมะขาม รูปขอบขนานติดเรียงสลับ กว้าง 0.25-0.5 ซม.ยาว 0.8-12 ซม. สีเขียวอ่อนเรียงชิดกัน ใบสั้นมาก เส้นแขนงใบไม่ชัดเจน 
ดอกขนาดเล็กแยกเพศ แต่อยู่บนกิ่งหรือต้นเดียวกัน ออกตามง่ามใบ 3-5 ดอกแน่น ตามปลายกิ่ง กลีบเลี้ยง 6 กลีบ ดอกสีขาวหรือขาวนวล ผลทรงกลมมีเนื้อหนา 1.2-2 ซม. ผลอ่อนมีสีเขียวอ่อน ผลแก่มีเขียวอ่อนค่อนข้างใส มีเส้นริ้ว ๆ ตามยาว สังเกตได้ 6 เส้น เนื้อผลรับประทานได้มีรสฝาดเปรี้ยว ขมและอมหวาน เปลือกหุ้มเมล็ดแข็งมี 6 เส้น เมล็ดมี 6 เมล็ด
การใช้ประโยชน์.
ใช้รับประทานเพื่อบรรเทาหวัด แก้ไอ และละลายเสมหะได้ มีแทนนินซึ่งมีฤทธิ์ในการต้านออกซิเดชัน ต้านอนุมูลอิสระ (Antioxidant) ยับยั้งการสร้างเมลานิน และสามารถยับยั้งการทำงานของเอนไซม์ไทโรซิเนส (Tyrosinase) ได้ 
ชาวกะเหรี่ยงจะใช้เพื่อย้อมผ้าให้เป็นสีเทา
สุดยอดสิ่งมีชีวิต

สุดยอดสิ่งมีชีวิต " " เป็นรายการซีรีส์หนึ่งของเคเบิลทีวีอเมริกา ในช่องอนิมอล เพลเน็ท "(Animal Planet) " ออกอากาศครั้งแรก เมื่อวันที่ 1 มิถุนายน พ.ศ. 2545 ในแต่ละตอนจะมุ่งประเด็นไปที่ความสามารถต่าง ๆ ของสัตว์ เช่น ความแข็งแกร่ง ความเร็ว จ้าวเสน่ห์ ยอดนักรบ จอมเขมือบ ฯลฯ สิ่งมีชีวิตต่าง ๆ ที่แสดงความสามารถออกมา แล้วนำเสนอในมุมมองที่แปลก ๆ ของสัตว์ชนิดต่าง ๆ อย่างไรก็ดีการจัดอันดับสัตว์ต่าง ๆ ในรายการไม่ได้อ้างอิงโดยผู้เชี่ยวชาญทางวิทยาศาสตร์เฉพาะด้าน
สุดยอดสิ่งมีชีวิต จะเริ่มรายการโดนการตั้งประเด็นคำถามก่อน แล้วเป็นการไล่ลำดับของสัตว์ในด้านต่าง ๆ ขึ้นมา ตั้งแต่ลำดับสุดท้ายจนถึงลำดับแรก พร้อมกับมีคำอธิบายและการเปรียบเทียบกับคอมพิวเตอร์กราฟิก เพื่อเป็นการให้ผู้ชมมองเห็นภาพได้ชัดเจนยิ่งขึ้น เช่นสุดยอดสิ่งมีชีวิตตอน "สุดยอดฉลาม" มีการเปรียบเทียบ[ปลาฉลามตึงๆ]|ฉลามหัวค้อน]] "(Hammerhead shark) " ที่มีสัมผัสสุดยอดทางการมองและการดมกลิ่น รวมไปถึงสัมผัสพิเศษในการตรวจจับคลื่นแม่เหล็กไฟฟ้า ซึ่งเปรียบเทียบกับทีมนักเจาะระบบเครือข่ายข้อมูล "(Hacker) " ที่สามารถแกะรอยการใช้งานอินเทอร์เน็ตบนเครือข่ายแบบไร้สายได้ ปัจจุบันออกฉายในประเทศไทยทาง Animal Planet ทรูวิชั่นส์ช่อง 50
สุดยอดสิ่งมีชีวิต ภาคหนึ่ง.
ตอนที่ 1 สุดยอดจ้าวความเร็ว.
สุดยอดสิ่งมีชีวิตตอน "สุดยอดจ้าวความเร็ว" ออกอากาศครั้งแรกเมื่อวันที่ 7 กรกฎาคม พ.ศ. 2545
ตอนที่ 2 สุดยอดนักแพร่พันธุ์.
สุดยอดสิ่งมีชีวิตตอน "สุดยอดนักแพร่พันธุ์ " ออกอากาศครั้งแรกเมื่อวันที่ 14 กรกฎาคม พ.ศ. 2545
ตอนที่ 3 สุดยอดจอมโกง.
สุดยอดสิ่งมีชีวิตตอน "สุดยอดจอมโกง" ออกอากาศครั้งแรก 21 กรกฎาคม พ.ศ. 2545
ตอนที่ 4 สุดยอดจอมทรหด.
สุดยอดสิ่งมีชีวิตตอน "สุดยอดจอมทรหด" ออกอากาศครั้งแรก 28 กรกฎาคม พ.ศ. 2545
ตอนที่ 5 สุดยอดนักกระโดด.
สุดยอดสิ่งมีชีวิตตอน "สุดยอดนักกระโดด" ออกอากาศครั้งแรก 4 สิงหาคม พ.ศ. 2545
ตอนที่ 6 สุดยอดจอมเขมือบ.
สุดยอดสิ่งมีชีวิตตอน "สุดยอดจอมเขมือบ" ออกอากาศครั้งแรก 11 สิงหาคม พ.ศ. 2545
ตอนที่ 7 สุดยอดนักก่อสร้าง.
สุดยอดสิ่งมีชีวิตตอน "สุดยอดนักก่อสร้าง" ออกอากาศครั้งแรก 18 สิงหาคม พ.ศ. 2545
ตอนที่ 8 สุดยอดนักสู้.
สุดยอดสิ่งมีชีวิตตอน "สุดยอดนักสู้" ออกอากาศครั้งแรก 25 สิงหาคม พ.ศ. 2545
ตอนที่ 9 สุดยอดสิ่งมีชีวิตน่ากลัว.
สุดยอดสิ่งมีชีวิตตอน "สุดยอดสิ่งมีชีวิตน่ากลัว" ออกอากาศครั้งแรก 8 กันยายน พ.ศ. 2545
ตอนที่ 10 สุดยอดจอมพลัง.
สุดยอดสิ่งมีชีวิตตอน "สุดยอดจอมพลัง" ออกอากาศครั้งแรก 27 ตุลาคม พ.ศ. 2545
คูโบซัว

คูโบซัว (ชั้น: Cubozoa) เป็นสัตว์ไม่มีกระดูกสันหลังชั้นหนึ่งของไฟลัมไนดาเรีย มีชื่อสามัญในภาษาอังกฤษเรียกโดยรวมว่า "แมงกะพรุนกล่อง" (Box jellyfish) หรือ "แมงกะพรุนสาหร่าย" หรือ "สาโหร่ง" (Sea wasp) เพราะมีพิษที่ร้ายแรงและมีรูปร่างคล้ายลูกบาศก์อันเป็นที่มาของชื่อ
คูโบซัว จัดเป็นแมงกะพรุนที่แบ่งออกได้เป็น 2 อันดับใหญ่ ๆ โดยดูที่ลักษณะของหนวดที่มีพิษเป็นสำคัญ ได้แก่ พวกที่มีหนวดพิษเส้นเดี่ยวที่ขอบเมดูซ่า 4 มุม เช่น แมงกะพรุนอิรุคันจิ ("Malo kingi") กับพวกที่มีหนวดเป็นกลุ่มที่ขอบเมดูซ่า 4 มุม มุมละ 15 เส้น ซึ่งจะเป็นหนวดที่ยาวมาก อาจยาวได้ถึง 3 เมตร ได้แก่ "Chironex fleckeri" มีเข็มพิษประมาณ 500,000 เล่มที่หนวดแต่ละเส้น ซึ่งมีพิษร้ายแรงซึมเข้าสู่กระแสเลือดของผู้ที่ถูกต่อยได้
โดยมากจะพบตามชายฝั่งของทะเลเขตร้อนและเขตอบอุ่น เช่น ออสเตรเลียทางตอนเหนือ, ปาปัวนิวกินี, หมู่เกาะฟิลิปปิน, หมู่เกาะฮาวาย ช่วงที่พบได้มากคือ เดือนตุลาคม-เมษายน และหลังช่วงพายุฝนที่จะถูกน้ำทะเลพัดพาเข้ามาจนใกล้ฝั่ง
การจำแนก.
ในปี ค.ศ. 2007 ได้มีการจำแนกทางวิทยาศาสตร์ของแมงกะพรุนในชั้นคูโบซัว มีทั้งหมด 36 ชนิด ใน 6 วงศ์ 2 อันดับ
เบิร์ทเดย์ อีฟ

เบิร์ทเดย์ อีฟ (; โรมาจิ: "Basudeiv"; : Birthday Eve) เป็นซิงเกิลหมายเลข 02 หรือซิงเกิลที่ 20 ของคุมิ โคดะ เป็น 1 ใน 12 ซิงเกิลของโปรเจกต์ 12 ซิงเกิล 12 สัปดาห์ วางจำหน่ายในวันที่ 14 ธันวาคม พ.ศ. 2548 เปิดตัวที่อันดับที่ 6 ของออริกอนชาร์ตด้วยยอดขาย 44,294 แผ่น โดยจำกัดจำนวนแค่ 5 หมื่นแผ่นเท่านั้น และเพลง Birthday Eve เป็นเพลงประกอบโฆษณาของ NTT DoCoMo Tokai อีกด้วย
ธีมของปกซิงเกิล Birthday Eve คือ การแต่งกายของประเทศสหรัฐอเมริกา
ยู (คุมิ โคดะ)

ยู (; โรมาจิ: "Yu"; : ทับศัพท์จาก You) เป็นซิงเกิลหมายเลข 01 หรือซิงเกิลที่ 19 ของคุมิ โคดะ เป็นซิงเกิลแรกของโปรเจกต์ 12 ซิงเกิล 12 สัปดาห์ วางจำหน่ายในวันที่ 7 ธันวาคม พ.ศ. 2548 เปิดตัวที่อันดับที่ 1 ของออริกอนชาร์ตด้วยยอดขาย 72,111 แผ่น เป็นซิงเกิลแรกของคุมิ โคดะที่เปิดตัวในอันดับที่ 1 ของออริกอนชาร์ต
เพลง you เป็นเพลงประกอบโฆษณาของ music.jp และยังเป็นเพลงโฆษณาอัญมณีของ GemCEREY อีกด้วย ส่วนเพลงหน้าบีอย่าง Sweet Kiss เป็นเพลงประกอบโฆษณาหมากฝรั่งของล็อตเต้
มิวสิกวิดีโอเพลง you เป็นมิวสิกวิดีโอแรกของ Wish your happiness & love ซึ่งมิวสิกวิดีโอเพลง you นำแสดงโดยซึคาโมโตะ ทาคาชิและคุมิ โคดะ โดยเป็นเรื่องราวของช่างภาพหนุ่มกับนางแบบสาวที่ทะเลาะกันจนแฟนสาวหนีออกจากบ้าน โดยบทสรุปตอนจบอยู่ที่มิวสิกวิดีโอเพลง Someday
ธีมของปกซิงเกิล you คือ การแต่งกายของรัฐอะแลสกาในประเทศสหรัฐอเมริกา
ตัวผกผันการบวก

ในทางคณิตศาสตร์ ตัวผกผันการบวก (อินเวิร์สการบวก) ของจำนวน "n" หมายถึงจำนวนที่บวกกับ "n" แล้วได้เอกลักษณ์การบวก นั่นคือ 0 ตัวผกผันการบวกของ "n" เขียนแทนด้วย −"n"
ตัวอย่างเช่น ตัวผกผันการบวกของ 7 คือ −7 เนื่องจาก 7 + (−7) = 0 และตัวผกผันการบวกของ −0.3 คือ 0.3 เนื่องจาก −0.3 + 0.3 = 0
ตัวผกผันการบวกของจำนวนใด ๆ สามารถนิยามเป็นสมาชิกผกผัน (inverse element) ภายใต้การดำเนินการทวิภาคของการบวก และสามารถคำนวณได้โดยการคูณกับ −1 นั่นคือ −"n" = −1 × "n"
เซตของจำนวนเต็ม จำนวนตรรกยะ จำนวนจริง และจำนวนเชิงซ้อน ต่างก็มีตัวผกผันการบวก เพราะมีสมาชิกที่เป็นจำนวนลบพอ ๆ กับจำนวนบวก แต่จำนวนธรรมชาติ จำนวนเชิงการนับ และจำนวนเชิงอันดับที่ ไม่มีตัวผกผันการบวกอยู่ในเซต เนื่องจากจำนวนลบไม่ใช่สมาชิกของเซตดังกล่าว
นิยามทั่วไป.
กำหนดให้เครื่องหมายบวก + เป็นการดำเนินการทวิภาคการบวกที่มีสมบัติการสลับที่ <math>x + y = y + x</math> ซึ่งการดำเนินการดังกล่าวสามารถกระทำได้บนสมาชิกเป็นกลาง "o" เช่น <math>x + o = o + x = x</math> และมีเพียงหนึ่งเดียว <math>o' = o' + o = o</math> ดังนั้นหากมีค่า "x" และ "x' " ที่ทำให้เงื่อนไขนี้เป็นจริง
<math>x + x' = x' + x = o</math>
จะเรียก "x' " ว่าเป็นตัวผกผันการบวกของ "x" (หรือในทางกลับกัน) และตัวผกผันการบวกนี้ก็จะมีเพียงหนึ่งเดียวสำหรับทุก ๆ จำนวนจริง
ถ้าหาก + มีสมบัติการเปลี่ยนกลุ่ม <math>(x + y) + z = x + (y + z)</math> ตัวผกผันการบวกก็ยังคงมีเพียงหนึ่งเดียว คือ
<math>x" = x" + o = x" + (x + x') = (x" + x) + x' = o + x' = x'</math>
ตัวผกผันการบวกเขียนแทนด้วย −"x" และเราสามารถเขียน "x" − "y" เป็นการลบแทน "x" + (−"y") ก็ได้
ตัวผกผันการคูณ

ในทางคณิตศาสตร์ ตัวผกผันการคูณ (อินเวิร์สการคูณ) ของจำนวน "x" หมายถึงจำนวนที่คูณกับ "x" แล้วได้เอกลักษณ์การคูณ นั่นคือ 1 ตัวผกผันการคูณของ "x" เขียนแทนด้วย 1/"x" หรือ "x"−1 และบางครั้งก็เรียกว่าส่วนกลับ (reciprocal) ของ "x"
เราสามารถคำนวณการตัวผกผันการคูณได้จากการหาร 1 ด้วยจำนวนที่ต้องการ ตัวอย่างเช่น ตัวผกผันการคูณของ 5 คือ 1/5 = 0.2 และส่วนกลับของ 0.25 คือ 1/0.25 = 4
0 เป็นจำนวนที่ไม่มีตัวผกผันการคูณ เนื่องจากจำนวนใด ๆ คูณกับ 0 แล้วจะได้ 0 ซึ่งไม่ใช่ 1
ไฮโดรซัว

ไฮโดรซัว "(Hydrozoa)" เป็นชั้นหนึ่งในไฟลัมไนดาเรียเป็นคลาสที่ประกอบด้วยสัตว์ประมาณ 3,000 ชนิด ส่วนใหญ่อยู่ในทะเล ระยะเมดูซาของไฮโดรซัวจะมีขนาดเล็กมาก และจะมีเยื่อบางๆ เรียกเยื่อวีลัม (Velum) ติดอยู่ตามขอบ ซึ่งเยื่อนี้จะไม่พบในระยะเมดูซาของไซโฟซัว แบ่งเป็นสองกลุ่มคือ ไฮโดรซัวที่อยู่เป็นตัวเดี่ยว ได้แก่ ไฮดรา "" "Liriope" โกนีโอนีมัส และไฮโดรซัวที่อยุ่เป็นโคโลนี ได้แก่ โอบีเลีย กะพรุนไฟ
โพลีคีทา

โพลีคีท  หรือ ไส้เดือนทะเล เป็นสิ่งมีชีวิตพื้นทะเลอยู่ในไฟลัมสัตว์พวกหนอนปล้อง ลักษณะที่เด่นชัด คือ การมีเดือย (setae) หรือก้าน (chaetae) ในแต่ละปล้องเป็นจำนวนมาก จึงเป็นที่มาของชื่อ โพลีคีท (polychaete) โดย poly หมายถึง มาก และ setae หรือ chaete หมายถึง ขนแข็ง 
นอกจากนี้ ลำตัวของไส้เดือนทะเลยังมีรยางค์สองข้างของแต่ละปล้อง เรียกว่า พาราโพเดียม (parapodium) งอกออกมาจากผนังด้านข้างของปล้อง ปล้องละ 1 คู่ ลักษณะเป็น 2 พู ประกอบไปด้วยพูด้านบนหรือด้านหลัง เรียกว่า โนโทโพเดียม (notopodium) และพูด้านล่างหรือด้านท้อง เรียกว่า นิวโรโพเดียม (neuropodium) ลำตัวของไส้เดือนทะเลนั้นสามารถแบ่งออกเป็น 3 ส่วนด้วยกัน คือ
ไครนอยด์

ไครนอยด์  เป็นชั้นหนึ่งในไฟลัมเอไคโนดอร์มาทา ได้แก่พลับพลึงทะเลและดาวขนนก ลักษณะโดยทั่วไป ลำตัวมีก้านยึดติดกับวัตถุใต้น้ำ 
อันดับ.
ไครนอยด์มี 5 อันดับคือ
กัปตันอวกาศ

กัปตันอวกาศ  เป็นรายการประเภทแอนิเมชันอเมริกันเกี่ยวกับนักสิ่งแวดล้อมและซูเปอร์ฮีโร สร้างโดยบาร์บารา ไพล์ และเท็ด เทอร์เนอร์ และพัฒนาโดยนิโคลัส บ็อกเซอร์, ทอม เบียส์, แอนดี เฮย์เวิร์ด, ร็อบบี ลอนดอน, บ็อบ ฟอร์เวิร์ด และคัสแซนดรา ชัฟเฟาเซิน ผลิตโดยเทอร์เนอร์โปรแกรมเซอร์วิสและดีไอซีเอนเตอร์ไพรส์ ในสหรัฐ ออกอากาศทางช่องทีบีเอส ตั้งแต่วันที่ 15 กันยายน 1990 ถึง 5 ธันวาคม 1992 ในสหราชอาณาจักร ออกอากาศทางช่องทีวี-แอม ตั้งแต่ปี 1991 ถึง 1992, จีเอ็มทีวี ตั้งแต่ปี 1993 ถึง 1996 และการ์ตูนเน็ตเวิร์ก ตั้งแต่ปี 1994 ถึง 1999 ซีรีส์ภาคต่อ "เดอะนิวแอดเวนเจอส์ออฟกัปตันแพลนเน็ต" ผลิตโดยบริษัทแฮนนา-บาร์เบราการ์ตูน จัดจำหน่ายโดยเทอร์เนอร์โปรแกรมเซอร์วิส และออกอากาศในสหรัฐตั้งแต่วันที่ 11 กันยายน 1993 ถึง 11 พฤษภาคม 1996 ในปี 2022 ทั้งสองซีรีส์ยังคงดำเนินการออกอากาศต่อไป เป็นที่รู้จักจากการนำผู้มีชื่อเสียงหลายคนมาให้เสียงเป็นวายร้าย
ดาวเปราะ

โอฟิยูรอยด์  เป็นชั้นหนึ่งในไฟลัมเอไคโนดอร์มาทา ชนิดที่รู้จักกันโดยทั่วไปคือดาวเปราะและดาวตะกร้า เป็นสิ่งมีชีวิตที่อาศัยตามซอกหิน ปะการัง หลบซ่อนตัวตอนกลางวัน ออกหากินตอนกลางคืน ลำตัวเป็นแผ่นกลม แขนยื่นออกไป 5 แขน แบ่งเป็นข้อ ๆ เปราะและหักง่าย อาหารได้แก่ สัตว์น้ำขนาดเล็ก หอย และซากสัตว์ มีเบอร์ซา (bursa) ใช้ในการขับถ่ายของเสียและแลกเปลี่ยนก๊าซ ปฏิสนธิภายนอก ระยะตัวอ่อนไม่ยึดติดกับวัตถุใต้น้ำ
เม่นทะเล

เม่นทะเล หรือ หอยเม่น  เป็นสัตว์ที่มีทรงกลม (globular animal) และมักมีหนาม เป็นสัตว์ในไฟลัมอิคีเนอเดอร์เมอเทอ อยู่ในชั้นเอไคนอยเดีย (Echinoidea) สัตว์ในชั้นเอไคนอยเดีย เรียกว่า เอไคนอยด์ มีราว 950 สปีชีส์อาศัยอยู่ตามพื้นทะเล ในทุกมหาสมุทรตั้งแต่ชายฝั่งจนถึงระดับความลึก 5,000 เมตร (16,000 ฟุต; 2,700 ฟาร์ธอม) เปลือกนอกมีลักษณะแข็ง กลม และมีหนาม มีขนาดเส้นผ่านศูนย์กลางลำตัวตั้งแต่ 3 ซม. ถึง 10 ซม. เม่นทะเลเคลื่อนที่ได้อย่างช้า ๆ ด้วยขาท่อ (tube feet) และบางครั้งยังเคลื่อนที่ด้วยหนาม อาหารหลักของเม่นทะเลคือสาหร่ายต่าง ๆ แต่ก็กินสัตว์ที่เคลื่อนที่ช้าหรืออยู่กับที่ด้วย นักล่าที่กินเม่นทะเลเป็นอาหารได้แก่ นากทะเล, ดาวทะเล, ปลาไหลหมาป่า (wolf eels), ปลาวัว และมนุษย์
เช่นเดียวกับเอไคโนเดิร์มอื่น ๆ เม่นทะเลจะมีลักษณะลำตัวสมมาตรห้าชั้น (fivefold symmetry) เมื่อโตเต็มที่ แต่ตัวอ่อนมีลักษณะสมมาตร 2 ด้าน (bilateral symmetry) แสดงถึงการเป็นสิ่งมีชีวิตที่มีร่างกายแบบไบลาทีเรีย กลุ่มของสิ่งมีชีวิตในไฟลัมขนาดใหญ่อันประกอบไปด้วยไฟลัมสัตว์มีแกนสันหลัง, สัตว์ขาปล้อง, สัตว์พวกหนอนปล้อง และมอลลัสกา ซึ่งมีแหล่งอาศัยอยู่ในทุกมหาสมุทรตั้งแต่แถบเส้นศูนย์สูตรถึงขั้วโลก อาศัยอยู่บนพื้นมหาสมุทรตั้งแต่ชายฝั่งถึงก้นมหาสมุทร ฟอสซิสของเอไคนอยถูกค้นพบย้อนกลับไปถึงยุคออร์โดวิเชียน (450 ล้านปีที่แล้ว) มีความสัมพันธ์ใกล้เคียงกับสัตว์ในกลุ่มเอไคโนเดิร์มด้วยกันคือ ปลิงทะเล โดยทั้งคู่จัดเป็นสัตว์ประเภท deuterostomes (ปากกับทวารอยู่คนละด้าน) จัดว่ามีบรรพบุรุษร่วมกันกับสัตว์มีแกนสันหลัง
เม่นทะเลถูกศึกษามาตั้งแต่ศตวรรษที่ 19 โดยใช้เป็นสิ่งมีชีวิตตัวแบบในสาขาวิชาชีววิทยาการเจริญ เนื่องจากตัวอ่อนของเม่นทะเลง่ายต่อการสังเกตการณ์ และมีการศึกษาจีโนมของลักษณะลำตัวสมมาตรห้าชั้น (fivefold symmetry) และความสัมพันธ์กับสัตว์มีแกนสันหลัง เม่นทะเลหนามดินสอเป็นที่นิยมในวงการปลาทะเลสวยงามเนื่องจากความสามารถในการควบคุมปริมาณสาหร่าย ฟอสซิสของเม่นทะเลยังใช้ทำเครื่องรางป้องกันภัยด้วย
พิชิต ช.ศิริวัฒน์

พิชิต ช.ศิริวัฒน์ อดีตแชมป์โลกชาวไทย ของสมาคมมวยโลก (WBA) รุ่นจูเนียร์ฟลายเวท เป็นน้องชายแท้ ๆ ของพิชิต ศิษย์บางพระจันทร์ ซึ่งเป็นแชมป์โลก ของสหพันธ์มวยนานาชาติ (IBF) รุ่นฟลายเวท มีชื่อจริงว่า สมโภชน์ หาญวิชาชัย (ชื่อเล่น: เต้)
ประวัติ.
เกิดที่บ้านหนองกระเทือง อำเภอเนินสง่า (เดิมเคยเป็นส่วนหนึ่งของอำเภอเมืองชัยภูมิ) จังหวัดชัยภูมิ 
พิชิต เดิมเคยใช้ชื่อว่า พิชิตน้อย ศิษย์บางพระจันทร์ เคยชกมวยไทยมาก่อน โดยชกมาตั้งแต่อายุ 9 ขวบ เคยชิงแชมป์ของเวทีลุมพินีถึง 2 ครั้ง กับ คมพยัคฆ์ สิงห์มณี แต่ไม่ประสบความสำเร็จ จึงหันมาชกมวยสากลอาชีพ โดยขึ้นชกครั้งแรกเมื่อ 8 สิงหาคม พ.ศ. 2536 ชนะคะแนน เมลวิน มากราโม ที่ กรุงเทพฯ ทำสถิติชกชนะรวดมาตลอด 8 ครั้ง จึงได้ขึ้นชิงแชมป์โลกของสมาคมมวยโลก (WBA) ในรุ่นจูเนียร์ฟลายเวท ในฐานะรองแชมป์โลกอันดับ 10 กับเลโอ กาเมซ นักชาวเวเนซุเอลา เจ้าของตำแหน่ง ที่มหาวิทยาลัยรามคำแหง เมื่อ 9 ตุลาคม พ.ศ. 2537 พิชิตน้อยทำคะแนนนำมาตลอดเพราะมีความได้เปรียบทุกอย่าง ทั้งสถานที่ และอายุ แต่ทว่าเมื่อถึงยกที่ 6 ถูกหมัดสวนของกาเมซสวนมาทำให้กรรมการปรี่เข้าไปนับจนถึง 9 และจับแพ้ทีเคโอไปในที่สุด
หลังจากนั้นเมื่อพิชิตพี่ชายได้แขวนนวมไปแล้ว พิชิตน้อย ได้เปลี่ยนชื่อใหม่เป็น พิชิต ช.ศิริวัฒน์ มีผู้สนับสนุนคือ นายชัยภักดิ์ ศิริวัฒน์ พร้อมกับ ดาวรุ่ง ชูวัฒนะ ที่เสียแชมป์โลกไปก่อนหน้านั้น พิชิตชกทำฟอร์มอีกหลายครั้ง จนได้ตำแหน่งแชมป์พาบา (PABA) และรองแชมป์โลกอันดับ 1 ของ WBA ในรุ่นจูเนียร์ฟลายเวท เมื่อ พ.ศ. 2538 และได้ชิงแชมป์โลกอีกครั้งซึ่งเป็นไฟท์บังคับในรุ่นเดิม สถาบันเดิมกับ เคจิ ยามางูจิ นักมวยชาวญี่ปุ่นที่โอซากะ ในปลายปี พ.ศ. 2539 ซึ่งไม่มีการถ่ายทอดสดกลับมาทางประเทศไทยเนื่องจากติดพิธีสวนสนามของพิธีถวายสัตย์ปฏิญาณตนและสวนสนามของทหารรักษาพระองค์ ปรากฏว่าพิชิตสามารถเอาชนะทีเคโอไปได้เพียงยกที่ 2 อย่างรวดเร็วผิดความคาดหมาย และหลังจากนั้นพิชิตสามารถป้องกันตำแหน่งไว้ได้อีกหลายครั้ง จนกระทั่งในปี พ.ศ. 2543 พิชิตไม่ได้ป้องกันตำแหน่งนานแล้ว จึงถูกปลด หลังจากนั้นอีกประมาณปีกว่าจึงได้มีโอกาสชิงแชมป์โลกไฟท์บังคับรุ่นเดิมสถาบันเดิมอีกครั้ง ที่สหรัฐอเมริกา กับ โรเซนโด อัลบาเรซ นักมวยเจ้าของตำแหน่งชาวนิการากัว อดีตแชมป์โลก WBA รุ่นสตอร์วเวท ผลการชกเป็นพิชิตฝ่ายแพ้ทีเคโอไปในยกที่ 12
หลังจากนั้น พิชิตได้เดินทางไปประกอบอาชีพเป็นเทรนเนอร์ที่ประเทศญี่ปุ่นอยู่ระยะหนึ่ง โดยเดินทางตาม อิสมาเอล ซาลัส เทรนเนอร์ชาวคิวบา ที่เป็นเคยผู้ฝึกสอนมาก่อน รวมทั้งได้ขึ้นชกไปด้วยที่นั่นเป็นจำนวน 2 ครั้ง ก่อนที่จะแขวนนวมไปในที่สุด โดยครั้งสุดท้ายสามารถเอาชนะคะแนนนักมวยดาวรุ่งชาวญี่ปุ่นที่โอซากะได้ด้วย
ชีวิตครอบครัวสมรสกับ อมรรัตน์ ภัทรวดี เมื่อวันที่ 30 เมษายน พ.ศ. 2542 มีบุตรชาย-บุตรสาวด้วยกัน 2 คน ปัจจุบัน พิชิตได้ประกอบธุรกิจฟาร์มกุ้ง และฟาร์มปลานิล ที่จังหวัดชัยภูมิ บ้านเกิด
ชั้นฐานสัตว์มีกระเป๋าหน้าท้อง

สัตว์มีกระเป๋าหน้าท้อง หรือ สัตว์มีถุงหน้าท้อง  เป็นกลุ่มของสัตว์เลี้ยงลูกด้วยน้ำนมในชั้นฐานมาร์ซูเพียเลีย (Marsupialia)
สัตว์ในชั้นฐานนี้ มีความแตกต่างและหลากหลายในแง่ของรูปร่าง ลักษณะ และขนาดเป็นอย่างมาก แต่มีลักษณะเด่นที่มีความเหมือนกันประการหนึ่ง คือ จะออกลูกเป็นตัว โดยตัวเมียมีถุงหน้าท้อง ตัวอ่อนของสัตว์ในอันดับนี้เจริญเติบโตในมดลูกในช่วงระยะเวลาสั้น มีสะดือและสายรกด้วย แล้วจะคลานย้ายมาอยู่ในถุงหน้าท้องดูดกินนมจากแม่ ก่อนจะเจริญเติบโตในถุงหน้าท้องหรือกระเป๋าหน้าท้องนี้จนโต บางครั้งเมื่อยังโตไม่เต็มที่ จะเข้า-ออกระหว่างข้างออกกับกระเป๋าหน้าท้องเป็นปกติ
ซึ่งสัตว์ในอันดับนี้ที่เป็นที่รู้จักดี ได้แก่ จิงโจ้, โคอาลา, โอพอสซัม, ชูการ์ไกลเดอร์, วอมแบต, แทสเมเนียนเดวิล เป็นต้น ซึ่งสัตว์ในชั้นฐานนี้ล้วนแต่จะพบเฉพาะในทวีปออสเตรเลียและบางส่วนของนิวกินี และพบในบางส่วนของทวีปอเมริกา ทั้งอเมริกาเหนือ, อเมริกากลาง และอเมริกาใต้ หลายชนิดก็สูญพันธุ์ไปแล้ว เช่น หมาป่าแทสมาเนีย ("Thylacinus cynocephalus") หรือไดโปรโตดอน ("Diprotodon" spp.) เป็นต้น 
โดยคำว่า Marsupialia นั้นมาจากภาษาละติน แปลว่า "กระเป๋า หรือ ถุง"
วิวัฒนาการ.
สัตว์มีกระเป๋าหน้าท้อง วิวัฒนาการหรือการกลายพันธุ์มาจากสัตว์เลี้ยงลูกด้วยนมที่มีรูปร่างคล้ายหนู ที่ชื่อ "ไซโนเดลฟิส" ที่มีอายุเมื่อกว่า 125 ล้านปีก่อนที่จีน ไซโนเดลฟิสมีความยาว 6 ฟุต แต่มีน้ำหนักเพียง 1 ออนซ์ ดำรงชีวิตอยู่ด้วยการปีนป่ายไปตามต้นไม้ 
หลักฐานทางฟอสซิลที่เก่าแก่ที่สุดของสัตว์มีกระเป๋าหน้าท้อง พบที่ยูทาห์ มีอายุ 110 ล้านปีมาแล้ว ในสมัยที่ทวีปต่าง ๆ ยังคงยึดติดกันเป็นแผ่นใหญ่ คือ กอนด์วานา 
ปัจจุบัน ที่ออสเตรเลียมีสัตว์มีกระเป๋าหน้าท้องแยกเป็นชนิดต่าง ๆ ได้ 156 ชนิด ขณะที่อเมริกาใต้มีประมาณ 60 ชนิด
อันดับสัตว์กินแมลง

อันดับสัตว์กินแมลง (อันดับ: Insectivora, อ่านออกเสียง /อิน-เซค-ทิ-วอ-รา/, โดยมาจากภาษาละตินคำว่า "insectum" หมายถึง "แมลง" และ "vorare" หมายถึง "ไปกิน") เป็นอันดับของสัตว์ที่จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ใช้ชื่อวิทยาศาสตร์ว่า Insectivora
มีลักษณะโดยรวมคือ เป็นสัตว์ขนาดเล็ก กินแมลงเป็นอาหาร มีทั้งพวกที่ออกหากินในเวลากลางวัน และออกหากินในเวลากลางคืน อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ที่มีขนาดเล็กกว่าเป็นอาหาร ตัวอย่างเช่น หนูผี, หนูเหม็น, ตุ่น เป็นต้น
สัตว์ในอันดับนี้ ช่วยทำลายศัตรูป่าไม้ ต้นไม้ในป่าจะมีศัตรูตามธรรมชาติเสมอ ๆ เช่น โรคพืชที่จากแมลง เป็นต้น แต่ศัตรูเหล่านี้จะไม่ระบาด โดยเฉพาะแมลงหากมีตัวทำลายสัตว์ป่าหลายชนิดเป็นตัวกำจัดแมลง กินแมลงที่มาทำลายใบ ดอก และผล ตุ่นและหนูผี จะกินหนอนที่มากินรากและลำต้นใต้ดิน
แต่ในปัจจุบัน อันดับนี้ได้ถูกยกเลิกไปแล้วโดยได้แยกออกมาเป็นอันดับต่างหากเอง 5 อันดับ คือ Afrosoricida, Erinaceomorpha, Macroscelidea, Scandentia, Soricomorpha แต่ในบางข้อมูลยังคงจัดเป็นอันดับอยู่
อันดับสัตว์กินเนื้อ

สัตว์กินเนื้อ (ชื่อวิทยาศาสตร์: "Carnivora") จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม หมายถึงสัตว์ที่กินเนื้อสัตว์เป็นอาหารหลัก ไม่ว่าเนื้อสัตว์นั้นจะมาจากสัตว์ที่มีชีวิตอยู่หรือว่าตายแล้ว
สัตว์บางชนิดจำเป็นที่จะต้องกินเนื้อเพื่อความอยู่รอด อันเนื่องมาจากพันธุกรรม เราเรียกสัตว์ในกลุ่มนี้ว่า "true carnivore" (สัตว์กินเนื้อแท้) หรือ "obligate carnivores" (สัตว์กินเนื้อโดยบังคับ) สัตว์ในกลุ่มนี้อาจกินพืชผักหรืออาหารชนิดอื่นได้ แต่มันจะต้องกินเนื้อเพื่อเป็นแหล่งสารอาหารหลักของมัน กายวิภาคของสัตว์ในกลุ่มนี้ ทำให้มันไม่สามารถย่อยอาหารจำพวกพืชได้อย่างมีประสิทธิภาพ
ศาลาแดง

ศาลาแดง คือชื่อของย่านชุมชนเมืองและชื่อถนนในกรุงเทพมหานคร ปัจจุบันเป็นหนึ่งในเขตศูนย์กลางธุรกิจของกรุงเทพมหานคร เป็นถนนที่เชื่อมต่อถนนที่สำคัญ 3 สาย คือ ถนนสีลม ถนนพระรามที่ 4 และถนนสาทร อีกทั้งยังเป็นจุดตัดของระบบขนส่งมวลชน คือ สถานีศาลาแดง (รถไฟฟ้าบีทีเอส สายสีลม) กับ สถานีสีลม (รถไฟฟ้ามหานคร สายเฉลิมรัชมงคล)
สภาพทางกายภาพ.
ถนนศาลาแดงเป็นถนนเดินรถ 2 ช่องทางจราจร ความกว้าง 10.40–10.60 เมตร ความยาวประมาณ 0.565 กิโลเมตร เริ่มตั้งแต่ถนนสีลมไปยังถนนสาทรเหนือ ถนนศาลาแดงมีซอยย่อยที่สำคัญ คือ ซอยยมราช เป็นซอยเดินรถ 2 ช่องทางจราจร ความกว้าง 6.60 เมตร ความยาวประมาณ 0.194 กิโลเมตร จากถนนศาลาแดงถึงอาคารอับดุลราฮิม และซอยศาลาแดง 1 เป็นซอยเดินรถ 2 ช่องทางจราจร ความกว้าง 11.80–12.50 เมตร ความยาวประมาณ 0.565 กิโลเมตร จากถนนศาลาแดงถึงถนนพระรามที่ 4 ซอยย่อยอื่น ได้แก่ ซอยศาลาแดง 1/1 ซอยศาลาแดง 2 ซอยศาลาแดง 3 และซอยมเหสักข์ 3
พื้นที่บริเวณถนนศาลาแดง มีอาคารสำนักงานขนาดใหญ่เป็นจำนวนมากเช่น อาคารสีลมคอมเพล็กซ์ อาคารอับดุลราฮิม อาคารอื้อจือเหลียง อาคารทิสโก้ อาคารซิลลิคเฮ้าส์ เป็นต้น รวมไปอาคารสำนักงานและศูนย์การค้าสีลมคอมเพล็กซ์ มีโรงแรมและอาคารพาณิชยกรรมเพื่อการพักอาศัยขนาดเล็ก เช่น โรงแรมดุสิตธานีและโรงแรมโซ แบงค็อก อาคารพักอาศัยขนาดใหญ่ (อาคารชุด) อาคารพักอาศัยขนาดเล็ก (บ้านแถว และ บ้านเดี่ยว) และชุดอาคารพาณิชยกรรม (ตึกแถว) จากข้อมูลราคาประเมินทุนทรัพย์ที่ดิน พ.ศ. 2559–2562 โดยกรมธนารักษ์ ระบุว่าถนนศาลาแดง มีราคาประเมินที่ดิน 500,000 บาทต่อตารางวา
ถนนศาลาแดงยังมีบ้านของ 3 ตระกูลเก่าแก่ คือ ตระกูลโอสถานุเคราะห์ เป็นบ้านโบราณอายุร่วม 100 ปี ปัจจุบันเครือดุสิตธานีได้เช่าเป็นร้านอาหารชื่อ "บ้านดุสิตธานี" บ้านตระกูลสารสิน ปัจจุบันยังเป็นที่อยู่อาศัยของครอบครัว กลินท์ สารสิน ประธานสภาหอการค้าแห่งประเทศไทย และบ้านตระกูลจิราธิวัฒน์ซึ่งเดิมเคยเป็นที่อยู่อาศัยและศูนย์รวมของคนในตระกูลรุ่นแรก ที่ได้ซื้อต่อมาจากสถานทูตออสเตรเลีย
ประวัติ.
เมื่อ พ.ศ. 2434 มีการพัฒนาที่ดินบริเวณถนนศาลาแดงโดยเป็นผลจากการตัดถนนเพิ่มถึง 18 สายในกรุงเทพมหานคร เพื่อขยายความเจริญและส่งเสริมการพัฒนาทางเศรษฐกิจ เมื่อเจ้าพระยาสุรศักดิ์มนตรี (เจิม แสง-ชูโต) ย้ายมาอยู่ที่บ้านศาลาแดงและเริ่มซื้อที่นาและที่สวนในบริเวณใกล้เคียงจนรวมเป็นแปลงใหญ่จึงมีเนื้อที่ทั้งสิ้น 112 ไร่ 1 งาน 84 ตารางวา จึงมีการตัดถนนย่อยเพื่อติดต่อระหว่างถนนสีลมและถนนสาทร เริ่มจากถนนคอนแวนต์ รวมถึงถนนศาลาแดง และเชื่อมระหว่างสองถนนด้วยถนนศาลาแดงซอย 2 ในปัจจุบัน
เหตุที่ชื่อ "ศาลาแดง" เพราะเดิมทีเป็นท้องนา เป็นที่ทำนาหลวง จนเมื่อ พ.ศ. 2436 เมื่อมีการเปิดทางรถไฟสายปากน้ำ มีการตั้งสถานีถัดจากสถานีหัวลำโพง เป็นสถานีทาหลังคาสีแดง ตั้งเด่นเป็นสง่าอยู่กลางทุ่ง จึงเรียก "ศาลาแดง" ตรงหัวมุมถนนสีลมด้านคลองเตย ยังมี "บ้านศาลาแดง" ของเจ้าพระยาสุรศักดิ์มนตรี (เจิม แสง-ชูโต) สร้างเมื่อราว พ.ศ. 2430 เป็นบ้านตึกโอ่โถงแบบฝรั่ง เดิมเป็นบ้านของฝรั่งชื่อกัปตันวอแรน ซึ่งขายต่อให้พระคลังข้างที่ แล้วพระบาทสมเด็จพระจุลจอมเกล้าเจ้าอยู่หัวพระราชทานให้เจ้าพระยาสุรศักดิ์มนตรี (เจิม แสง-ชูโต) จนถึงปี พ.ศ. 2453 พระบาทสมเด็จพระจุลจอมเกล้าเจ้าอยู่หัวจึงได้พระราชทานแก่เจ้าพระยายมราช (ปั้น สุขุม) ภายหลังเมื่อ พ.ศ. 2482 ทายาทของเจ้าพระยายมราช (ปั้น สุขุม) ได้โอนขายบ้านศาลาแดงแก่กระทรวงการคลัง หลังจากนั้น อาคารในบริเวณบ้านศาลาแดงถูกใช้เป็นที่ทำการสมาคมต่าง ๆ หลายแห่ง อาทิ แพทยสมาคม สมาคมเภสัชฯ และสมาคมนักเรียนเก่าอังกฤษ บ้านศาลาแดงถูกรื้อถอนเมื่อ พ.ศ. 2508 เพื่อสร้างโรงแรมดุสิตธานี
ตราแผ่นดินของแคนาดา

ตราแผ่นดินของแคนาดา (มีชื่อเรียกอย่างไม่เป็นทางการว่า ตราอาร์มแห่งแคนาดา หรือมีชื่อเรียกอย่างเป็นทางการว่า ตราแผ่นดินของแคนาดา ในพระปรมาภิไธยพระมหากษัตริย์แห่งสหราชอาณาจักร) และ ใช้เป็นตราประจำพระประมุขสูงสุดแห่งแคนาดา ประกาศใช้อย่างเป็นทางการครั้งแรก เมื่อ พ.ศ. 2411 โดยได้รับแรงบันดาลใจจากการออกแบบตราจากตราแผ่นดินของสหราชอาณาจักร พร้อมกับมีการปรับแก้ไขลักษณะบางอย่างของตราให้เหมาะสม
ประวัติ.
ศควรรษที่ 19.
ยุคแรกใช้ในช่วงปี พ.ศ. 2411-2464 เดิมตราแผ่นดินแบ่งเป็นโล่ 4 ช่อง เพื่อแสดงถึงจังหวัดทั้ง 4 คือ ออนตาริโอ ควิเบก โนวาสโกเชีย นิวบรันส์วิก แต่ละจังหวัดมีตราประจำจังหวัดคือ
ศควรรษที่ 20.
ในช่วง พ.ศ. 2464-2537 ได้เปลี่ยนตราใหม่เป็นตราอาร์มแบ่งเป็น 5 ช่อง ซึ่งแต่ละช่องมีความหมายดังนี้คือ 
ตราแผ่นดินของแคนาดาที่ใช้อยู่ในปัจจุบันนี้ เริ่มใช้มาตั้ง พ.ศ. 2537
เก็ตอิตออน

"เก็ตอิตออน" (; โรมาจิ: "ゲット・イット・オン"; : Getto Itto On) เป็นซิงเกิลหมายเลข 00 ของคุมิ โคดะ เป็นซิงเกิลพิเศษของภายหลังโครงการ "12 ซิงเกิล 12 สัปดาห์" ออกจำหน่ายในรูปแบบดิจิทัลดาวน์โหลดเมื่อวันที่ 1 มีนาคม พ.ศ. 2549 ในอัลบั้ม "เบสต์~เซคอนด์เซสชัน~" จะถูกตัดอยู่ในรูปแบบของเพลงเปิดที่ชื่อว่า "Introduction to the second session" 
เพลง "เก็ตอิตออน" เป็นเพลงประกอบโฆษณาของ mu-mo และ ธีมของปกดิจิทัลซิงเกิล "เก็ตอิตออน" คือ การแต่งกายของชาวอาหรับ
รายชื่อเพลง.
ดิจิทัลดาวน์โหลด 2 เพลง (ญี่ปุ่น)